sagorsarker/bangla-wikipedia huggingface dataset:
স্যাক্রামেন্টো নদী

স্যাক্রামেন্টো নদী হল মার্কিন যুক্তরাষ্ট্রের উত্তর ক্যালিফোর্নিয়ার প্রধান নদী এবং ক্যালিফোর্নিয়ার বৃহত্তম নদী। নদীটি ক্লেমাথ পর্বতমালা স্থিত উৎস স্থল থেকে প্রবাহিত হয়ে স্যাক্রামেন্টো-সান জোয়াকিন নদী ব-দ্বীপ ও সান ফ্রান্সিসকো উপসাগরে পৌঁছানোর আগে দক্ষিণ দিক বরাবর ৪০০ মাইল (৬৪০ কিমি) প্রবাহিত হয়। নদীটি ক্যালিফোর্নিয়ার ১৯ টি কাউন্টিতে প্রায় ২৬,৫০০ বর্গ মাইল (৬৯,০০০ বর্গ কিমি) অঞ্চল জুড়ে জল নিষ্কাশন অববাহিকা গঠন করে, বেশিরভাগই উপকূল রেঞ্জ ও সিয়েরা নেভাডা দ্বারা আবদ্ধ স্যাক্রামেন্টো উপত্যকা নামে পরিচিত উর্বর কৃষি অঞ্চলের অন্তর্ভুক্ত, তবে এটি উত্তর ক্যালিফোর্নিয়ার আগ্নেয়গিরির মালভূমি পর্যন্ত বিস্তৃত। ঐতিহাসিকভাবে, নদীটির জল নিষ্কাশন অববাহিকা উত্তরে দক্ষিণ-মধ্য অরেগন পর্যন্ত পৌঁছেছে, যেখানে এখন, প্রাথমিকভাবে, এন্ডোরহেইক (বন্ধ) গুজ লেক খুব কমই দক্ষিণ দিকে প্রবাহিত হয়ে স্যাক্রামেন্টোর সবচেয়ে উত্তরের উপনদী পিট নদীতে মিলিত হয়।
স্যাক্রামেন্টো এবং এর বিস্তীর্ণ প্রাকৃতিক প্লাবনভূমি একসময় প্রচুর মাছ ও অন্যান্য জলজ প্রাণী ছিল, উল্লেখযোগ্যভাবে উত্তর আমেরিকার চিনুক স্যামনের দক্ষিণের সবচেয়ে বড় প্রবাহগুলির মধ্যে একটি। মানুষ প্রায় ১২,০০০ বছর ধরে জলপ্রবাহের বিশাল প্রাকৃতিক সম্পদের উপর নির্ভর করেছিল, যার মধ্যে ক্যালিফোর্নিয়ায় নেটিভ আমেরিকানদের সবচেয়ে ঘনতম জনসংখ্যা ছিল। নদীটি প্রাচীনকাল থেকেই ব্যবসা ও যাতায়াতের জন্য একটি পথ প্রদান করেছে। স্যাক্রামেন্টো উপত্যকায় আঞ্চলিক রীতিনীতি ও ঐতিহ্য ভাগ করে নেওয়া শত শত উপজাতি বসবাস করত, তারা প্রথম ১৭০০-এর দশকের শেষের দিকে ইউরোপীয় অভিযাত্রীদের সংস্পর্শে আসে।
এএফসি–ওএফসি চ্যালেঞ্জ কাপ

এএফসি–ওএফসি চ্যালেঞ্জ কাপ হল এএফসি ও ওএফসি কর্তৃক যৌথভাবে পরিচালিত একটি ফুটবল কাপ যা মূলত দুই মহাদেশের মহাদেশীয় চ্যাম্পিয়নদের মধ্যে অনুষ্ঠিত হত। ওশেনিয়ার ওএফসি নেশন্স কাপ ও এশিয়ার এএফসি এশিয়ান কাপ বা এশিয়ান গেমস প্রতিযোগিতার চ্যাম্পিয়নদের মধ্যে এই কাপ অনুষ্ঠিত হত।
প্রথম আসরে (২০০১) জাপান অস্ট্রেলিয়াকে ৩–০ গোলে হারিয়ে কাপ জিতে নেয়।
বিঃদ্রঃ:- এই ম্যাচটি আসলে দুই লেগ বিশিষ্ট হবার কথা ছিল যা অকল্যান্ড শহরে অনুষ্ঠিত হবার কথা ছিল। অকল্যান্ড লেগ ২৮ মার্চ ও তেহরান লেগ ৪ এপ্রিল হবার কথা ছিল। কিন্তু ইরাক যুদ্ধের কারণে পিছিয়ে যায় ও এক লেগ বিশিষ্ট ম্যাচ হয়।
ম্যাট স্মিথ

ম্যাথু রবার্ট স্মিথ (; জন্ম: ২৮ অক্টোবর ১৯৮২) একজন ইংরেজ অভিনেতা। তিনি বিবিসির "ডক্টর হু" (২০১০-২০১৩) ধারাবাহিকে ডক্টর, এইচবিওর "হাউজ অব দ্য ড্রাগন" (২০২২-বর্তমান) ধারাবাহিকে ড্যামন টারগেরিয়ান এবং নেটফ্লিক্সের "দ্য ক্রাউন" (২০১৬-২০১৭) ধারাবাহিকে যুবরাজ ফিলিপ চরিত্রে অভিনয়ের জন্য সর্বাধিক পরিচিত। "দ্য ক্রাউন" ধারাবাহিকে তার অভিনয়ের জন্য তিনি একটি প্রাইমটাইম এমি পুরস্কারের মনোনয়ন লাভ করেন।
স্মিথ পেশাদার ফুটবলার হতে চেয়েছিলেন, কিন্তু স্পন্ডিলোলিস তাকে খেলাধুলা থেকে বিরত থাকতে বাধ্য করে। ন্যাশনাল ইয়ুথ থিয়েটারে ভর্তি হওয়ার পর এবং ইস্ট অ্যাংলিয়া বিশ্ববিদ্যালয়ে নাট্যতত্ত্ব ও সৃজনশীল লেখনী নিয়ে পড়াশোনার পর তিনি ২০০৩ সালে অভিনয় শুরু করেন এবং লন্ডন থিয়েটারে "মার্ডার ইন দ্য ক্যাথিড্রাল", "ফ্রেশ কিলস", "দ্য হিস্ট্রি বয়েজ" ও "অন দ্য শোর অব দ্য ওয়াইড ওয়ার্ল্ড" নাটকে অভিনয় করেন। পরবর্তীকালে তিনি ওয়েস্ট এন্ড থিয়েটারে অভিনয় শুরু করেন এবং ক্রিশ্চিয়ান স্ল্যাটারের সাথে "সুইমিং উইথ শার্কস" এবং বিপুল সমাদৃত "দ্যাট ফেস" নাটকে অভিনয় করেন।
স্মিথের প্রথম টেলিভিশনে কাজ হল ২০০৬ সালে বিবিসির জন্য ফিলিপ পুলম্যানের "দ্য রুবি ইন দ্য স্মোক" এবং "দ্য শ্যাডো ইন দ্য নর্থ" টিভি চলচ্চিত্রে জিম টেইলর চরিত্র। টেলিভিশনে তার প্রথম গুরুত্বপূর্ণ চরিত্রে কাজ হল ২০০৭ সালে বিবিসির "প্যাটি অ্যানিমেলস" ধারাবাহিকে ড্যানি চরিত্র। স্মিথ ২০১০ থেকে ২০১৩ সালে বিবিসির "ডক্টর হু" ধারাবাহিকে ডক্টরের ১১তম পুনর্জন্মে অভিনয় করেন এবং তিনি সর্বকনিষ্ঠ ব্যক্তি হিসেবে এই চরিত্রে অভিনয় করেন। তার অভিনীত চলচ্চিত্রসমূহ হল "ওম্ব" (২০১০), "টারমিনেটর জেনিসিস" (২০১৫), "লাস্ট নাইট ইন সোহো" (২০২১), এবং "মরবিউস" (২০২২)।
২০২২–২৩ অস্ট্রেলিয়া পুরুষ ক্রিকেট দলের ভারত সফর

অস্ট্রেলিয়া পুরুষ ক্রিকেট দল ২০২২ সালের সেপ্টেম্বর, ২০২৩ সালের ফেব্রুয়ারি ও মার্চ মাসে চারটি টেস্ট, তিনটি একদিনের আন্তর্জাতিক ও তিনটি টোয়েন্টি২০ আন্তর্জাতিক (টি২০আই) ম্যাচ খেলার জন্য ভারত সফর করে। টেস্ট ম্যাচগুলো ২০২১–২০২৩ আইসিসি বিশ্ব টেস্ট চ্যাম্পিয়নশিপের অংশ হিসেবে খেলা হয়।
টেস্ট সিরিজের তৃতীয় ম্যাচটি প্রাথমিকভাবে ধর্মশালার হিমাচল প্রদেশ ক্রিকেট অ্যাসোসিয়েশন স্টেডিয়ামে অনুষ্ঠিত হওয়ার কথা ছিল, কিন্তু স্টেডিয়ামটি ম্যাচ আয়োজনের জন্য প্রস্তুত না থাকায় প্রথম টেস্ট ম্যাচের সমাপ্তির পর ম্যাচটি ইন্দোরের হোলকর স্টেডিয়ামে আয়োজনের সিদ্ধান্ত নেয়া হয়।
টি২০আই সিরিজে ভারত ২–১ ব্যবধানে জয়লাভ করে। টেস্ট সিরিজেও ভারত ২–১ ব্যবধানে জয়ী হয়। ওডিআই সিরিজে অস্ট্রেলিয়া ২–১ ব্যবধানে জয়লাভ করে।
সিরিজ শুরুর আগে মার্কাস স্টইনিস, মিচেল মার্শ ও মিচেল স্টার্ক চোটের কারণে অস্ট্রেলিয়ার টি২০আই দল থেকে ছিটকে যাওয়ায় দলে ড্যানিয়েল স্যামস, নাথান এলিস ও শন অ্যাবটকে যোগ করা হয়। কোভিড-১৯-এ আক্রান্ত হয়ে মোহাম্মদ শামি ভারতের টি২০আই দল থেকে ছিটকে যান, যে কারণে উমেশ যাদবকে দলে যোগ করা হয়। প্রথম টেস্ট শেষ হওয়ার পর ম্যাথিউ কুনেমানকে অস্ট্রেলিয়ার টেস্ট দলে যোগ করা হয়। ২০২৩ সালের ২০ ফেব্রুয়ারি জশ হ্যাজলউড অস্ট্রেলিয়ার টেস্ট দল থেকে ছিটকে যান। টেস্ট সিরিজ চলাকালে ঝাই রিচার্ডসন অস্ট্রেলিয়ার ওডিআই দল থেকে ছিটকে যান, যার ফলে নাথান এলিসকে অস্ট্রেলিয়ার ওডিআই দলে নেয়া হয়। পরবর্তীতে প্যাট কামিনস ওডিআই সিরিজে অস্ট্রেলিয়ার হয়ে অংশগ্রহণে অসমর্থ বলে গণ্য হলে স্টিভেন স্মিথকে অস্ট্রেলিয়ার ওডিআই দলের অধিনায়ক নির্বাচিত করা হয়। টেস্ট সিরিজের সমাপ্তির পর চোটের কারণে শ্রেয়াস আইয়ার ভারতের ওডিআই দল থেকে ছিটকে যান।
বরগুনা জেলার শিক্ষাপ্রতিষ্ঠানের তালিকা

বাংলাদেশের বরগুনা জেলার শিক্ষা প্রতিষ্ঠানসমূহের তালিকা নিচে উল্লেখ করা হল: (উচ্চ মাধ্যমিক বা সমমান থেকে সর্বোচ্চ পর্যায়)
স্নেক নদী

স্নেক নদী মার্কিন যুক্তরাষ্ট্রের বৃহত্তর প্রশান্ত মহাসাগরীয় উত্তর-পশ্চিম অঞ্চলের একটি প্রধান নদী। ১,০৮৭ মাইল (১,৭৩৫ কিমি) দীর্ঘ, এটি প্রশান্ত মহাসাগরে পতিত উত্তর আমেরিকার বৃহত্তম নদী কলম্বিয়ার বৃহত্তম উপনদী। স্নেক নদী পশ্চিম ওয়াইয়োমিংয়ে উৎপন্ন হয়, তারপরে দক্ষিণ আইডাহোর স্নেক নদী সমভূমি প্লেইন, অরেগন–আইডাহো সীমান্তে রুক্ষ হেলস ক্যানিয়ন ও ওয়াশিংটনের ঘূর্ণায়মান পালৌস পাহাড়ের মধ্য দিয়ে প্রবাহিত হয়, শেষ পর্যন্ত পূর্ব ওয়াশিংটনের কলম্বিয়া অববাহিকার ত্রি-শহরে কলম্বিয়া নদীতে পতিত হয়।
রিউইয়া নিশিও

রিউইয়া নিশিও (, ; জন্ম: ১৬ মে ২০০১) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব সেরেসো ওসাকার হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে ডান পার্শ্বীয় রক্ষণভাগের খেলোয়াড় হিসেবে খেলেন।
২০১৯ সালে, নিশিও জাপান অনূর্ধ্ব-১৮ দলের হয়ে জাপানের বয়সভিত্তিক পর্যায়ে অভিষেক করেছিলেন।
রিউইয়া নিশিও ২০০১ সালের ১৬ই মে তারিখে জাপানের ওসাকা প্রশাসনিক অঞ্চলে জন্মগ্রহণ করেছেন এবং সেখানেই তার শৈশব অতিবাহিত করেছেন।
নিশিও জাপান অনূর্ধ্ব-১৮ এবং জাপান অনূর্ধ্ব-১৯ দলের হয়ে খেলার মাধ্যমে জাপানের প্রতিনিধিত্ব করেছেন। জাপানের বয়সভিত্তিক দলের হয়ে তিনি প্রায় ২ বছরে ৩ ম্যাচে অংশগ্রহণ করেছেন।
কণিষ্ক শেঠ

কণিষ্ক শেঠ হলেন একজন ভারতীয় সুরকার, সঙ্গীতশিল্পী ও গীতিকার, কনিষ্ক তার ফিউশন অ্যালবাম "ট্রান্স উইথ খুসরো"-এর মাধ্যমে জনপ্রিয় হয়ে ওঠেন, যেটি তিনি তার মা কবিতা শেঠের সহযোগিতায় তৈরি করেছিলেন, এবং ২০১৫ সালে গ্লোবাল ইন্ডিয়ান মিউজিক একাডেমি পুরস্কারের জন্য এটি মনোনীত হয়েছিল।
কণিষ্ক তার মা কবিতা শেঠ এবং তার ভাই কবিশ শেঠ একটি সঙ্গীত পরিবারের অন্তর্গত।
শাহজালাল জামেয়া ইসলামিয়া কামিল মাদ্রাসা

শাহজালাল জামেয়া ইসলামিয়া কামিল এমএ মাদ্রাসা বাংলাদেশের সিলেট জেলার অন্যতম আলিয়া মাদ্রাসা। মাদ্রাসাটি সদর উপজেলার পাঠানঢুলা নামক স্থানে অবস্থিত। এটি স্থানীয় আলেমদের দ্বারা ১৯৮৪ সালে প্রতিষ্ঠিত হয়েছিলো, মাদ্রাসাটিতে বর্তমানে আলিয়া মাদ্রাসার সর্বোচ্চ স্তর কামিল পর্যন্ত পাঠদান করা হয়। ২০১৬ সালের পর থেকে এটি ইসলামি আরবি বিশ্ববিদ্যালয়ের অধিভুক্ত রয়েছে। এবং মাদ্রাসার দাখিল ও আলিম শ্রেণীর জন্য বাংলাদেশ মাদ্রাসা শিক্ষাবোর্ডের অধিনে রয়েছে। মাদ্রাসার বর্তমান অধ্যক্ষের নাম মাওলানা লুৎফুর রহমান হুমায়দী।
মাদ্রাসাটি ১৯৮৪ সালে সিলেট শহরে ইসলামি শিক্ষার বিস্তার ঘটানোর জন্য স্থানীয় আলেম ও সাধারণ মুসলিম কর্তৃক প্রতিষ্ঠিত হয়। এরপর ধীরে ধীরে মাদ্রাসার শিক্ষার্থী সংখ্যা বৃদ্ধি পেলে, মাদ্রাসার দাখিল শ্রেণী ও পরিবর্ততে আলিম শ্রেণী সরকার থেকে অনুমতি পায়। এরপরে মাদ্রাসাটি ফাজিল ও কামিল শ্রেণীতে পাঠদান শুরু করে। এটি ২০০৬ সালে ফাজিল ও কামিল শ্রেণীতে উচ্চতর মানের জন্য কুষ্টিয়া ইসলামী বিশ্ববিদ্যালয়ের অধিভুক্তি লাভ করে। তবে ২০১৬ সালে ইসলামি আরবি বিশ্ববিদ্যালয় প্রতিষ্ঠিত হলে, মাদ্রাসাটি সেখানে স্থানান্তরিত হয়।
মাদ্রাসাটি দাখিল ও আলিম শ্রেণীর পরীক্ষায় ফলাফলে জেলার অন্যতম ভালো ফলাফল করে থাকে। এই মাদ্রাসার দাখিল ও আলিম শ্রেণীতে মানবিক ও বিজ্ঞান উভয় শাখা বিদ্যমান রয়েছে। এবং ফাজিল ও কামিল শ্রেণীতে কিছু বিভাগে অনার্স কোর্স চালু আছে। এই মাদ্রাসার বহু শিক্ষার্থীরা দেশের বিভিন্ন বিশ্ববিদ্যালয়ে উচ্চ শিক্ষার সুযোগ পেয়ে থাকে। এই মাদ্রাসার ফাজিল ও কামিল শ্রেণীতে আল-কুরআন ও আল হাদিস বিষয়ে অনার্স কোর্স চালু আছে।
সিলেট বিভাগীয় শহরে অবস্থিত এই মাদ্রাসা আধুনিক সকল সুযোগ সুবিধা সম্পন্ন একটি মাদ্রাসা। শিক্ষার্থীদের সব ধরনের সুযোগ সুবিধা রয়েছে এই মাদ্রাসায়। বিশাল আকারের খেলার মাঠ, পড়াশোনার জন্য লাইব্রেরী, গবেষণাগার, বিতর্ক আয়োজনের জন্য ডিবেটিং সোসাইটি রয়েছে। এছাড়া মেয়েদের জন্য কমন রুম ও অভ্যন্তরীণ সময় কাটানোর জন্য খেলাধুলার সুযোগ রয়েছে।
মাদ্রাসার সকল শিক্ষার্থীদের জন্য উন্মুক্ত লাইব্রেরি রয়েছে। দাখিল থেকে শুরু করে কামিল পর্যায়ের সকল শিক্ষার্থীরা এখান থেকে বই ধার নিয়ে পড়াশোনা করতে পারে। মাদ্রাসার গ্রন্থাগারে আল কুরআন, আল হাদিস, তাফসীর, আল ফিকহ, ইসলামের ইতিহাস প্রভৃতি বিষয়ের উপর বহু মূল্যবান বই রয়েছে। মাদ্রাসার শিক্ষক ও শিক্ষার্থীরা এই লাইব্রেরীতে এসে পড়াশোনাও করতে পারে।
মাদ্রাসার বিজ্ঞান বিভাগের ছাত্রদের গবেষণা ও ল্যাব ক্লাস করার জন্য মাদ্রাসায় উন্নতমানের বিজ্ঞানানার প্রতিষ্ঠা করা হয়েছে। এখানে ছাত্ররা পাঠদান সময়ে ও অবসর সময়ে গবেষণা ও পরীক্ষা-নিরীক্ষা করতে পারে।
তোরণ (স্থাপত্য)

তোরণ ( কন্নড়: ತೋರಣ), বন্দনামালিকাস নামেও পরিচিত, ভারতীয় উপমহাদেশ , দক্ষিণ-পূর্ব এশিয়া এবং পূর্ব এশিয়ার কিছু অংশের হিন্দু , বৌদ্ধ এবং জৈন স্থাপত্যে আনুষ্ঠানিক উদ্দেশ্যে একটি মুক্ত-স্থায়ী শোভাময় বা খিলানযুক্ত প্রবেশদ্বার। চীনা শানমেন গেটওয়ে, জাপানি টোরি গেটওয়ে , কোরিয়ান ইলজুমুন গেটওয়ে, ভিয়েতনামি ট্যাম কোয়ান গেটওয়ে এবং থাই সাও চিং চা ভারতীয় এই তোরণ থেকে উদ্ভূত।
ব্রায়ান ট্রেসি

ব্রায়ান ট্রেসি (জন্ম ৫ জানুয়ারী, ১৯৪৪) একজন কানাডিয়ান-আমেরিকান অনুপ্রেরণামূলক বক্তা এবং আত্ম-উন্নয়ন বিষয়ক লেখক। তিনি ৮০টিরও বেশি বইয়ের লেখক যা অনেক ভাষায় অনূদিত হয়েছে। তার জনপ্রিয় বই হলো "আর্ন হোয়াট ইউ আর রিয়ালি ওয়ার্থ", "ইট দ্যাট ফ্রগ!", "নো এক্সিকিউজ! দ্য পাওয়ার অফ সেল্ফ-ডিসিপ্লিন" এবং "দ্য সাইকোলজি অফ এচিভমেন্ট" ।
ট্রেসি হলেন ব্রায়ান ট্রেসি ইন্টারন্যাশনালের চেয়ারম্যান এবং প্রধান নির্বাহী কর্মকর্তা (সিইও)। এটি ব্রায়ান ট্রেসির একটি কোম্পানি যা ১৯৮৪ সালে ভ্যাঙ্কুভার, ব্রিটিশ কলাম্বিয়া, কানাডায় প্রতিষ্ঠিত হয়েছিল। এটি নেতৃত্ব, বিক্রয়, আত্মসম্মান, লক্ষ্য নির্ধারণ, কৌশল, সৃজনশীলতা এবং সাফল্যের মনোবিজ্ঞানের উপর কাউন্সেলিং তথা বই, অডিও, কোর্স সহ নানা জিনিস বিক্রি করে। এটির সদর দফতর ব্যাঙ্কার্স হিল, সান দিয়েগো, ক্যালিফোর্নিয়ায় অবস্থিত ।
তার কোম্পানি প্রতিষ্ঠার আগে, ট্রেসি একটি উন্নয়ন সংস্থার প্রধান অপারেটিং অফিসার ছিলেন। তিনি বর্তমানে ক্যালিফোর্নিয়ার সোলানা বিচে সদর দফতরের ৩টি কোম্পানির সভাপতি হিসাবে কর্মরত আছেন। 
২০০৩ সালে, ট্রেসি একটি স্বাধীন প্ল্যাটফর্ম থেকে ক্যালিফোর্নিয়া গবারনেটোরিয়াল রিকল নির্বাচনে ১৩৫ জন প্রার্থীর একজন হিসাবে দাঁড়িয়েছিলেন। তিনি ৭২৯ ভোট পেয়েছিলেন। তার প্রচারাভিযান বিবিসি রবিবার সকালের রেডিও শো ব্রডকাস্টিং হাউসে প্রদর্শিত হয়েছিল। নির্বাচনী প্রক্রিয়া কীভাবে এগিয়ে চলছে তার আপডেটের জন্য উপস্থাপক এডি মেয়ার ট্রেসিকে প্রতি সপ্তাহে ফোন করত। নির্বাচনের দিন, সাংবাদিক মেয়ার ক্যালিফোর্নিয়ায় উড়ে গিয়েছিলেন ট্রেসির সাথে ব্যক্তিগতভাবে দেখা করতে। গিয়ে জানতে পারলেন, ট্রেসি প্রচারণার শেষ সপ্তাহে দুবাইতে গিয়েছেন। 
ব্রায়ান ট্রেসি ২০০৩ সাল থেকে রক্ষণশীল থিঙ্ক ট্যাঙ্ক দ্য হেরিটেজ ফাউন্ডেশনের ট্রাস্টি হিসাবে আছেন।
লক্ষ্মণা

লক্ষ্মণা (, ) বা লক্ষন হল ভগবান কৃষ্ণের, দেবতা বিষ্ণুর অবতার এবং দ্বাপর যুগে দ্বারকার রাজা, অষ্টভার্যের মধ্যে সপ্তম।
ভাগবত পুরাণ মাদ্রা রাজ্যের নামহীন শাসকের কন্যা হিসেবে লক্ষ্মণাকে উল্লেখ করেছে, যিনি ভাল গুণের অধিকারী ছিলেন। পদ্মপুরাণে মাদ্রার রাজার নাম বৃহৎসেন হিসেবে উল্লেখ করা হয়েছে। লক্ষ্মণা সংলাপে বৃহৎসেনকে ভালো বীণা বাদক হিসেবে বর্ণনা করেছেন। কিছু লেখা তাকে মাদ্রি বা মাদ্রা (মাদ্রার) উপাধি দেয়। যাইহোক, বিষ্ণুপুরাণ  অষ্টভার্য তালিকায় লক্ষ্মণকে অন্তর্ভুক্ত করেছে, কিন্তু অন্য রাণী মাদ্রীর কথা উল্লেখ করেছে, যাকে স্পষ্টভাবে মাদ্রার রাজকুমারী হিসেবে উল্লেখ করা হয়েছে। লেখাটিতে লক্ষ্মণের বংশের উল্লেখ নেই। পাঠ্যটি তাকে চারুহাসিনী বলেও ডাকে, যার সুন্দর হাসি। হরিবংশ তাকে চারুহাসিনী বলেও ডাকে, কিন্তু মাদ্রার সাথে যুক্ত নয় এবং মাদ্রী বা সুভিমা নামে অন্য রাণীর উল্লেখ আছে বিষ্ণু পুরাণের মতো।
লক্ষ্মণার বাবা স্বয়ম্বর অনুষ্ঠানের আয়োজন করেছিলেন, যেখানে একজন কনে সমবেত স্যুটার্স থেকে একজন বর বেছে নেয়। ভাগবত পুরাণে উল্লেখ করা হয়েছে যে কৃষ্ণ স্বয়ম্বর থেকে লক্ষ্মণাকে অপহরণ করেছিলেন, ঠিক যেমন পাখি-মানুষ গরুড় দেবতাদের কাছ থেকে অমৃত চুরি করেছিলেন। আরেকটি গল্প বর্ণনা করে যে কীভাবে কৃষ্ণ স্বয়ম্বরে লক্ষ্মণাকে জিতিয়েছিলেন, তীরন্দাজ প্রতিযোগিতার মাধ্যমে। রাজা জরাসন্ধ ও দুর্যোধন লক্ষ্য মিস করেন। পাণ্ডব রাজপুত্র এবং কৃষ্ণের কাকাতো ভাই অর্জুন, যাকে মাঝে মাঝে সেরা তীরন্দাজ হিসাবে বর্ণনা করা হয়েছিল, তীর দিয়ে লক্ষ্যবস্তুতে তার লক্ষ্য মিস করেছিল যাতে কৃষ্ণ লক্ষ্মণার হাত জিততে পারেন। অর্জুনের ভাই ভীম কৃষ্ণের প্রতি সম্মান প্রদর্শনে অংশ নিতে অস্বীকার করেন। শেষ পর্যন্ত, কৃষ্ণ লক্ষ্যে আঘাত করে জয়ী হন। কৃষ্ণ এবং তার রাণীরা একবার পাণ্ডব এবং যুধিষ্ঠিরের স্ত্রী দ্রৌপদীর সাথে দেখা করতে হস্তিনাপুরে গিয়েছিলেন। গর্বিত ও লাজুক লক্ষ্মণা দ্রৌপদীকে বলেন যে তার বিয়েও খুব উত্তেজনাপূর্ণ ছিল এবং এর কাহিনী বর্ণনা করে।
ভাগবত পুরাণে বলা হয়েছে যে তার দশজন পুত্র ছিল: প্রঘোষ, গাত্রবণ, সিংহ, বালা, প্রবালা, উর্ধ্বগা, মহাশক্তি, সাহা, ওজা ও অপরাজিতা। বিষ্ণুপুরাণ বলে যে গাত্রাবনের নেতৃত্বে তার অনেক পুত্র রয়েছে।
ভাগবত পুরাণ কৃষ্ণের রাণীদের হাহাকার এবং কৃষ্ণের অন্ত্যেষ্টিক্রিয়ায় তাদের লাফানোর কথা লিপিবদ্ধ করে (সতী দেখুন)। হিন্দু মহাকাব্য মহাভারতের মৌষলপর্ব যা কৃষ্ণের মৃত্যু এবং তার জাতি সমাপ্তির বর্ণনা করে ঘোষণা করে যে মাত্র চারজন প্রতিশ্রুতিবদ্ধ, অন্যরা ডাকাতদের দ্বারা আক্রান্ত হওয়ার পর নিজেদেরকে জীবন্ত পুড়িয়ে হত্যা করে।
নিসডেন মন্দির

BAPS শ্রী স্বামীনারায়ণ মন্দির (সাধারণত নিয়াসডেন মন্দির নামেও পরিচিত ) হল লন্ডনের নিয়াসডেনে অবস্থিত একটি হিন্দু মন্দির । সম্পূর্ণরূপে ঐতিহ্যগত পদ্ধতি এবং উপকরণ ব্যবহার করে নির্মিত, স্বামীনারায়ণ মন্দিরটিকে ব্রিটেনের প্রথম খাঁটি হিন্দু মন্দির হিসাবে বর্ণনা করা হয়েছে।
মন্দির কমপ্লেক্সে "আন্ডারস্ট্যান্ডিং হিন্দুইজম" শিরোনামের একটি স্থায়ী প্রদর্শনী এবং একটি সাংস্কৃতিক কেন্দ্র যেখানে একটি সমাবেশ হল, জিমনেসিয়াম, বইয়ের দোকান এবং অফিস রয়েছে।
মন্দির হল কমপ্লেক্সের কেন্দ্রবিন্দু। শিল্প শাস্ত্র অনুসারে ডিজাইন করা হয়েছে ,  একটি বৈদিক পাঠ্য যা হিন্দু স্থাপত্যকে রূপকভাবে ঈশ্বরের বিভিন্ন গুণাবলীকে উপস্থাপন করে, এটি প্রায় সম্পূর্ণরূপে ভারতীয় মার্বেল, ইতালীয় মার্বেল, সার্ডিনিয়ান গ্রানাইট এবং বুলগেরিয়ান চুনাপাথর থেকে নির্মিত হয়েছিল। নির্মাণে কোন লোহা বা ইস্পাত ব্যবহার করা হয়নি, যুক্তরাজ্যের একটি আধুনিক ভবনের জন্য এটি একটি অনন্য বৈশিষ্ট্য।
শায়োনা রেস্তোরাঁর পাশেই রয়েছে অক্ষর আইটি সেন্টার, একটি বয়স্ক শিক্ষা কেন্দ্র যা জনসাধারণকে সরকার-স্বীকৃত আইটি কোর্স প্রদান করে।
মন্দিরের বিপরীতে রয়েছে দ্য স্বামীনারায়ণ স্কুল, ইউরোপের প্রথম স্বাধীন হিন্দু স্কুল। প্রমুখ স্বামী মহারাজ কর্তৃক 1992 সালে প্রতিষ্ঠিত, এটি হিন্দুধর্ম এবং হিন্দু সংস্কৃতির দিকগুলি যেমন নৃত্য, সঙ্গীত এবং ভাষার প্রচার করার সময় জাতীয় পাঠ্যক্রম অনুসরণ করে। স্কুলের চত্বরে আগে স্লেডব্রুক হাই স্কুল ছিল, যা ১৯৯০ সালে বন্ধ হয়ে গিয়েছিল।
2007 GCSE ফলাফল দেশের সমস্ত স্বতন্ত্র স্কুলগুলির মধ্যে স্কুলটিকে চতুর্থ স্থানে রাখে।
২০০৭ সালের ডিসেম্বরে দেশব্যাপী অনলাইন ভোটের পর মন্দিরটি 'ইউকে প্রাইড অফ প্লেস' পুরস্কারে ভূষিত হয়।
টাইম আউট মন্দিরটিকে "লন্ডনের সাতটি আশ্চর্যের একটি" হিসাবে ঘোষণা করেছে। একটি "মহাকাব্য সিরিজ... রাজধানীর সাতটি সবচেয়ে আইকনিক বিল্ডিং এবং ল্যান্ডমার্কের প্রতি শ্রদ্ধা জানাতে", তারা লন্ডনের সেরাদের একটি উচ্চাভিলাষী অনুসন্ধান শুরু করে।
২০০০ সালে, গিনেস ওয়ার্ল্ড রেকর্ডস ২৭ অক্টোবর লন্ডনের শ্রী স্বামীনারায়ণ মন্দিরে অনুষ্ঠিত অন্নকুট উৎসবের সময় ১,২৪৭ টি নিরামিষ খাবারের বিশ্বরেকর্ডের স্বীকৃতি দেওয়ার জন্য এবং দ্বিতীয়ত ভারতের বাইরে ঐতিহ্যগতভাবে নির্মিত বৃহত্তম হিন্দু মন্দিরকে স্বীকৃতি দেওয়ার জন্য দুটি সার্টিফিকেট প্রদান করে ।
রিডার্স ডাইজেস্ট (1998) শ্রী স্বামীনারায়ণ মন্দিরের স্কেল, জটিল বিশদ এবং কীভাবে এটি প্রমুখ স্বামী মহারাজের দ্বারা নির্মিত এবং অনুপ্রাণিত হয়েছিল তার অসাধারণ গল্পের প্রশংসা করে।
"ইংল্যান্ডের ঐতিহাসিক স্মৃতিস্তম্ভের উপর রাজকীয় কমিশনের" 1997/8 বার্ষিক প্রতিবেদনে মন্দিরটিকে বৈশিষ্ট্যযুক্ত করা হয়েছে এবং "আমাদের বহুসাংস্কৃতিক সমাজে প্রধান গুরুত্বের একটি আধুনিক ভবন" হিসাবে উল্লেখ করা হয়েছে।
মোস্ট এন্টারপ্রাইজিং বিল্ডিং অ্যাওয়ার্ড 1996 রয়্যাল ফাইন আর্ট কমিশন এবং ব্রিটিশ স্কাই ব্রডকাস্টিং দ্বারা 5 জুন 1996 তারিখে লন্ডনের স্বামীনারায়ণ মন্দিরকে প্রদান করা হয়।
স্টোন ফেডারেশন তার প্রাকৃতিক পাথর পুরস্কারের অংশ হিসেবে 1995 সালে স্বামীনারায়ণ হিন্দু মন্দিরকে একটি বিশেষ পুরস্কার প্রদান করে।
মন্দিরটি নর্থ সার্কুলার রোডের কাছাকাছি, এবং ওয়েম্বলি পার্ক , স্টোনব্রিজ পার্ক , হার্লেসডেন এবং নিসডেন আন্ডারগ্রাউন্ড এবং ওভারগ্রাউন্ড স্টেশন থেকে বাসে বা পায়ে হেঁটে যাওয়া যায় ।
প্রস্তাবিত পশ্চিম লন্ডন অরবিটাল রেলওয়ে মন্দিরের সেবা করবে।
কাজী সাইফুদ্দীন

কাজী সাইফুদ্দীন (জন্ম: ১৯৬৪) হলেন একজন বাংলাদেশী মনোবিজ্ঞানী ও শিক্ষাবিদ। তিনি জগন্নাথ বিশ্ববিদ্যালয়ের (জবি) মনোবিজ্ঞান বিভাগের অধ্যাপক ও ﻿﻿পিরোজপুরে অবস্থিত বঙ্গবন্ধু শেখ মুজিবুর রহমান বিজ্ঞান ও প্রযুক্তি বিশ্ববিদ্যালয়ের প্রথম উপাচার্য।
তিনি ১৯৬৪ সালে বরিশাল বিভাগের অন্তর্গত পিরোজপুরে জেলায় জন্মগ্রহণ করেন। তার বাবা মুক্তিযোদ্ধা কাজী সামশুল হক ও মা বেগম ফাতিমা খাতুন। তার বাবা একজন শহীদ মুক্তিযোদ্ধা। তিনি ১৯৭১ সালে মুক্তিযুদ্ধে শহীদ হন।
কাজী সাইফুদ্দীন পিরোজপুরে অবস্থিত পিরোজপুর সরকারি উচ্চ বিদ্যালয় থেকে ১৯৮০ সালে এসএসসি ও সরকারি সোহরাওয়ার্দী কলেজ থেকে ১৯৮২ সালে এইচএসসি পাস করেন। তিনি রাজশাহী বিশ্ববিদ্যালয়ের মনোবিজ্ঞান বিভাগ থেকে ১৯৮৮ সালে বিএসসি (সম্মান) ও ১৯৯০ সালে এমএসসি ডিগ্রি লাভ করেন। তিনি উভয় পরীক্ষায় প্রথম স্থান অধিকার করেছিলেন। তিনি জাপানের কোবে বিশ্ববিদ্যালয় থেকে ২০০১ সালে পিএইচডি ডিগ্রি অর্জন করেন।
সাইফুদ্দীন বাংলাদেশ সিভিল সার্ভিসের (শিক্ষা ক্যাডার) একজন সদস্য হিসেবে দেশের বিভিন্ন সরকারি কলেজে শিক্ষকতা করেছেন। পরে তিনি জগন্নাথ বিশ্ববিদ্যালয়ের মনোবিজ্ঞান বিভাগে যোগ দেন। অধ্যাপনার পাশাপাশি তিনি বিশ্ববিদ্যালয়টির সিন্ডিকেট সদস্য, লাইফ অ্যান্ড আর্থ সায়েন্স অনুষদের ডিন, বিভাগীয় সভাপতি, জগন্নাথ বিশ্ববিদ্যালয় শিক্ষক সমিতির সভাপতি ও সাধারণ সম্পাদক, বাংলাদেশ বিশ্ববিদ্যালয় শিক্ষক সমিতি ফেডারেশনের নির্বাহী সদস্য এবং বাংলাদেশ মনোবিজ্ঞান সমিতির কোষাধ্যক্ষসহ বিভিন্ন দায়িত্ব পালন করেছেন। এছাড়া তিনি একাধিক সামাজিক ও পেশাজীবী সংগঠনে সক্রিয় ভূমিকা পালন করেন।
কাজী সাইফুদ্দীন ২০২২ সালের ২০ সেপ্টেম্বর থেকে ২০২৪ সালের ২৭ অক্টোবর পর্যন্ত পিরোজপুরে অবস্থিত বঙ্গবন্ধু শেখ মুজিবুর রহমান বিজ্ঞান ও প্রযুক্তি বিশ্ববিদ্যালয়ের প্রথম উপাচার্য হিসেবে দায়িত্ব পালন করেন।
দেশীয় ও আন্তর্জাতিক জার্নালে তার প্রায় অর্ধশত গবেষণা প্রবন্ধ প্রকাশিত হয়েছে। এ ছাড়া তিনি প্রায় ৩০টি বইয়ের রচয়িতা।
সেলিনা আখতার

সেলিনা আখতার একজন বাংলাদেশী শিক্ষাবিদ। তিনি চট্টগ্রাম বিশ্ববিদ্যালয়ের ব্যবস্থাপনা বিভাগের অধ্যাপক এবং রাঙ্গামাটি বিজ্ঞান ও প্রযুক্তি বিশ্ববিদ্যালয়ের (রাবিপ্রবি) ২য় উপাচার্য।
সেলিনা আখতার চট্টগ্রাম বিশ্ববিদ্যালয়ের (চবি) ব্যবস্থাপনা বিভাগে অধ্যাপনা করেছেন। তিনি চবি শিক্ষক সমিতির সভাপতি হিসেবে দায়িত্ব পালন করেন। ২০২২ সালের ১৯ সেপ্টেম্বর তিনি রাঙ্গামাটি বিজ্ঞান ও প্রযুক্তি বিশ্ববিদ্যালয়ের উপাচার্য হিসেবে নিয়োগ পান এবং ২০ সেপ্টেম্বর আনুষ্ঠানিকভাবে বিশ্ববিদ্যালয়টির ২য় উপাচার্য হিসেবে দায়িত্বভার গ্রহণ করেন। তিনি রাবিপ্রবির প্রথম নারী উপাচার্য। ২০২৪ সালের ১৮ আগস্ট তিনি বিশ্ববিদ্যালয়টির উপাচার্য পদ থেকে পদত্যাগ করেন।
বেরিলিয়াম ব্রোমাইড

বেরিলিয়াম ব্রোমাইড একটি অজৈব যৌগ যার রাসায়নিক সংকেত BeBr। এটি বেরিলিয়াম এবং ব্রোমিনের একটি যৌগ।
সাধারণত ৫০০ ডিগ্রি সেলসিয়াস থেকে ৭০০ ডিগ্রি সেলসিয়াস তাপমাত্রায় ব্রোমিনের সাথে বেরিলিয়াম ধাতুর বিক্রিয়া করে বেরিলিয়াম ব্রোমাইড প্রস্তুত করা হয়।
বেরিলিয়াম অক্সাইড কে হাইড্রোব্রোমিক অ্যাসিডের সাথে বিক্রিয়া করেও বেরিলিয়াম ব্রোমাইড তৈরি করা যায়।
বেরিলিয়াম ব্রোমাইড এমনিতে বর্ণহীন কঠিন পদার্থ। জলের থেকে সাড়ে তিন গুণ ভারী। এর ঘনত্ব ৩.৪৬৫ গ্রাম/সিসি এবং গলনাঙ্ক ৫০৮ ডিগ্রি সেলসিয়াস।
বেরিলিয়াম ব্রোমাইড স্ফটিকের দুই প্রকারের গঠন দেখা যায়।
বেরিলিয়াম যৌগ বিষাক্ত হয়। তাই সাবধানে সুরক্ষাবিধি মেনে লবণটির ব্যবহার করতে হবে।
সেরিং দর্জি

সেরিং দর্জি বাওয়া (তিব্বতি: ཚེ་རིང་རྡོ་རྗེ། জন্ম ২৩ এপ্রিল, ১৯৭০) একজন তিব্বতী অভিনেতা, প্রযোজক, সঙ্গীতজ্ঞ এবং নৃত্যশিল্পী। তিনি ১৯৯৯ সালে অস্কার মনোনীত চলচ্চিত্র 'হিমালয়' সহ বেশ কয়েকটি উল্লেখযোগ্য চলচ্চিত্রে অভিনয় করেন এবং ২০০৯ এমি পুরস্কার বিজয়ী ডকুমেন্টারি 'দ্য ওম্যান অফ তিব্বত - একটি শান্ত বিপ্লব'-এর জন্য মাইকেল বেকারের সাথে মূল সাউন্ডট্র্যাক তৈরি করেছেন। তিনি তার অফ-ব্রডওয়ে শো, 'দ্য ওল্ডেস্ট বয়'-এর জন্য নাটকে অসামান্য বৈশিষ্ট্যযুক্ত অভিনয়ের জন্য দুবার মনোনীত হন।
টমাস ফুলার (মানব ক্যালকুলেটর)

টমাস ফুলার (১৭১০ – ডিসেম্বর ১৭৯০) ছিলেন একজন আফ্রিকান ক্রীতদাস যিনি তার গাণিতিক দক্ষতার জন্য বিখ্যাত হয়ছিলেন। খ্যাত টমাস ফুলার ""নিগ্রো টম"" এবং ""ভার্জিনিয়ার ক্যালকুলেটর"" নামেও পরিচিতি পেয়েছিলেন।
টমাস ফুলারের জন্ম আফ্রিকা মহাদেশের বর্তমান লাইবেরিয়া এবং বেনিনের মাঝামাঝি কোনো এক অঞ্চলে। ১৭২৪ সালে ১৪ বছর বয়সে কোনো এক ঘটনায় ফুলার আমেরিকার ভার্জিনিয়া প্রদেশের অ্যালেক্সান্ড্রিয়ার প্রিসলি এবং এলিজাবেথ কক্সের আইনি সম্পদে পরিণত হন। এরপর তাকে আমেরিকায় পাঠানো হয়েছিল। ফুলারের সাক্ষরতা জ্ঞান ছিল না। কক্সরা যে ১৬ জনকে দাস বানিয়েছিল তাদের মধ্যে ফুলারের দাম তাদের কাছে সবচেয়ে বেশি বলে মনে হয়েছিল এবং ফুলার সেসময় অবিক্রীত থাকার মর্যাদা পেয়েছিলেন।
তার দক্ষতার গল্প মার্কিন যুক্তরাষ্ট্রের পূর্ব উপকূল জুড়ে ছড়িয়ে পড়েছিল। এমনকি কৃষ্ণাঙ্গ ক্রীতদাসরা যে শ্বেতাঙ্গদের চেয়ে বেশি বুদ্ধিমান সেটার একটা প্রমাণ হিসেবেও তার দক্ষতার প্রসঙ্গটি টেনে আনা হতো, যা কিছু আলোচনায় ইন্ধন জুগিয়েছিল।
ফুলারের বয়স যখন প্রায় ৭০ বছর চলছিল, তখন পেনসিলভানিয়া নিবাসী উইলিয়াম হার্টশর্ন এবং স্যামুয়েল কোটস আলেকজান্দ্রিয়ায় অবস্থান করছিলেন। তারা ফুলারের সক্ষমতার কথা শুনে তাকে ডেকে পাঠিয়েছিলেন। তারা ফুলারকে দুটি প্রশ্ন জিজ্ঞাসা করেছিলেন যা তাদের কৌতুহলকে সন্তুষ্ট করেছিল।
ফুলারকে প্রথম যে প্রশ্নটি করা হয়েছিল, তা ছিল দেড় বছরে কত সেকেন্ড হয় তা নিয়ে। ফুলার প্রায় দুই মিনিটের মধ্যে প্রশ্নটির উত্তর দিয়েছিলেন, যা ছিল ৪,৭৩,০৪,০০০ সেকেন্ড। দ্বিতীয় প্রশ্নটি ছিল ৭০ বছর ১৭ দিন ১২ ঘণ্টা বয়সী একজন মানুষের আয়ুষ্কাল কত সেকেন্ড। ফুলার দেড় মিনিটে এর উত্তর দিয়েছিলেন ২২১,০৫,০০,৮০০ সেকেন্ড। উৎসুক ঐ দুইজনের একজন কাগজে এই সমস্যাটি কষার চেষ্টা করছিলেন। তিনি যখন জানালেন যে, ফুলারের উত্তরটা অনেক বড় হচ্ছে, তৎক্ষণাৎ ফুলার ঝড়ের বেগে জানিয়ে দিয়েছিলেন, ""টপ, মাসা (বড় কর্তা), আপনি অধিবর্ষের কথা ভুলে গেছেন""। এরপর যখন অধিবর্ষ যোগ করে দেখা হলো তখন তা ফুলারের উত্তরের সাথে মিলে গেল।
ফুলার সঠিক উত্তর দিলেও, হার্টশর্ন এবং কোটসের কাছে এটি মনে হয়েছিল যে, কোনো এক সময় তার মানসিক দক্ষতা অবশ্যই আরও অনেক বেশি ছিল। তারা লিখেছেন:
তার মাথা ছিল ধূসর বর্ণের, সেইসাথে বার্ধক্যজনিত দুর্বলতার আরও কয়েকটি চিহ্ন ফুটে উঠেছিল তার চেহারায়। সারা জীবন ধরে তিনি একটি খামারে কঠোর পরিশ্রম করেছিলেন, কিন্তু কখনোই তিনি স্পিরিচিউয়াস লিকারের (অ্যালকোহলমিশ্রিত পানীয় বিশেষ) প্রতি অমিতাচারী হয়ে পড়েননি। তিনি তার গৃহকর্ত্রীর (মালিক) প্রসঙ্গে অত্যন্ত শ্রদ্ধার সাথে কথা বলেছিলেন এবং বেশ কয়েকজন দাস-ক্রেতা মোটা অঙ্কের অর্থের বিনিময়ে তাকে (ফুলারকে) কেনার প্রস্তাব করলেও তার মালিক তাকে বিক্রি করতে রাজী না হওয়ায় গৃহকর্ত্রীর প্রতি তার বাধ্যবাধকতার কথা সবিশেষ বিনয়ের সাথে উল্লেখ করেছিলেন। ফুলারের উপস্থিতিতেই কোটস নামক জনৈক ভদ্রলোক তার (ফুলারের) মেধার অনুরূপ বিদ্যা-শিক্ষা না থাকার ব্যাপারটিকে দুঃখজনক বলে মন্তব্য করায় এর জবাবে তিনি বলেছিলেন, "না মাসা (মাস্টারের আফ্রিকীয় উচ্চারণ), আমার কোন শিক্ষাদীক্ষা নেই সেটাই সবচেয়ে ভাল, সবচেয়ে ভাল হলো অনেক শিক্ষিত মানুষের কাছে মহা বোকা হয়ে থাকা।"
ভবানীচরণ লাহা

ভবানীচরণ লাহা (১৮৮০ - ১৯৪৬ ) ছিলেন একজন খ্যাতনামা ব্রিটিশ ভারতীয় বাঙালি চিত্রশিল্পানুরাগী ও শিল্পী। 
ভবানীচরণ লাহার জন্ম ব্রিটিশ ভারতের অধুনা বাংলাদেশের চট্টগ্রাম বিভাগের লোহাগাড়া উপজেলার আমিরাবাদের এক জমিদার বংশে। পিতা চণ্ডীচরণ লাহা ছিলেন একজন ব্যবসায়ী। ভবানীচরণ প্রাথমিক শিক্ষা সম্পন্ন করার পর ভরতি হন কলকাতার জুবিলি আর্ট একাডেমিতে। এই আর্ট কলেজের শিক্ষা অন্য আট-দশটি সাধারণ বিদ্যাপীঠের মত ছিল না। এখানে তার সহপাঠী ছিলেন অতুল সুর ও হেমেন্দ্রনাথ মজুমদার।
১৯১৯ খ্রিষ্টাব্দে তিনি যোগেন্দ্রনাথ শীল, যামিনী রায়, হেমেন্দ্রনাথ মজুমদার এবং অতুল বসুর সঙ্গে কলকাতায় স্থাপন করেন 'ইন্ডিয়ান অ্যাকাডেমি অফ ফাইন আর্ট'।
১৯২১ খ্রিস্টাব্দে অতুল বসুর সহযোগিতায় তিনি 'সোসাইটি অফ ফাইন আর্টস' প্রতিষ্ঠা করেন। এই সোসাইটি প্রচলিত প্রাচ্য কলাচিত্রের তৎপরতা ও প্রদর্শনীর বিরুদ্ধে প্রতিবাদের মাধ্যম হিসেবে কাজ করত।
তিনি লন্ডনের রয়াল সোসাইটির ফেলো, রয়াল এশিয়টিক সোসাইটি অফ বেঙ্গল তথা বর্তমানের এশিয়াটিক সোসাইটি (কলকাতা)র সভ্য, কলকাতার মহাবোধি সোসাইটির সহ-সভাপতি হন। বহু শিল্পকলা ও সংগীত-প্রতিষ্ঠানের সঙ্গে ভবানীচরণের ঘনিষ্ঠ যোগাযোগ ছিল। "রূপমণি" নামক শিল্প প্রতিষ্ঠানের পৃষ্ঠপোষক ছিলেন তিনি। "ললিতা" নামের এক শিল্পকলা বিষয়ক পত্রিকা প্রতিষ্ঠা করেন। তিনি ভারতীয় চারুকলা প্রতিষ্ঠানের সদস্যরূপে মনোনীত হয়েছিলেন। তার সংগ্রহে ছিল দেশ-বিদেশের বহু দুষ্প্রাপ্য শিল্পসম্ভার। নতুন দিল্লির ললিতকলা সমিতির উদ্যোগে যে ভারতীয় চারুকলা প্রতিষ্ঠান স্থাপিত হয়, তার বঙ্গীয় অংশ নির্মাণের সমস্ত ব্যয়ভার বহন করেছিলেন তিনি। শিক্ষা বিস্তারে ও জনকল্যাণেও তার বিশেষ অবদান ছিল। ১৯১৭ খ্রিস্টাব্দে বাংলাদেশে তার নিজের গ্রামে বিদ্যালয় স্থাপন করেন। শতাব্দী প্রাচীন বিদ্যালয় - "আমিরাবাদ বি সি লাহা স্কুল ও কলেজ" নামে পরিচিত।
ভারতবর্ষ পত্রিকার প্রথম সংখ্যায় তার অঙ্কিত "সীতার অগ্নিপরীক্ষা" ও পরে আরো বহু ছবি প্রকাশিত হয়। 
কলকাতার ভিক্টোরিয়া স্মৃতিসৌধে ভারতের তৎকালীন শিক্ষা মন্ত্রী অধ্যাপক এস.নুরুল.হাসানে উদ্যোগে গঠিত ক্যালকাটা গ্যালারিতে অন্যান্য চিত্রশিল্পীদের সঙ্গে সংযোজিত হয় 
"ভবানীচরণ লাহা দ্বারা কার্ড খেলোয়াড়"
তেনুঘাট তাপবিদ্যুৎ কেন্দ্র

তেনুঘাট তাপবিদ্যুৎ কেন্দ্র হল ভারতের ঝাড়খণ্ড রাজ্যের বোকারো জেলার লালপানিয়ায় অবস্থিত একটি কয়লা-ভিত্তিক তাপবিদ্যুৎ কেন্দ্র। বিদ্যুৎ কেন্দ্রটি ঝাড়খণ্ড রাজ্যের অধিনস্ত তেনুঘাট বিদ্যুৎ নিগম লিমিটেডের মালিকানাধীন।
এটির ৪২০ মেগাওয়াট (২x২১০ মেগাওয়াট) বিদ্যুৎ উৎপাদন ক্ষমতা রয়েছে।
কোডারমা তাপবিদ্যুৎ কেন্দ্র

কোডারমা তাপবিদ্যুৎ কেন্দ্র হল ভারতের ঝাড়খণ্ড রাজ্যের কোডারমা জেলার জয়নগর সিডি ব্লকের বানঝেডিহতে অবস্থিত একটি কয়লা-ভিত্তিক তাপবিদ্যুৎ কেন্দ্র। বিদ্যুৎ কেন্দ্রটি দামোদর ভ্যালি কর্পোরেশন দ্বারা পরিচালিত হয়।
এটির ১,০০০ মেগাওয়াট বিদ্যুৎ উৎপাদন ক্ষমতা রয়েছে।
বদরপুর তাপবিদ্যুৎ কেন্দ্র

বদরপুর তাপবিদ্যুৎ কেন্দ্র এনসিটি দিল্লির বদরপুর এলাকায় অবস্থিত একটি তাপবিদ্যুৎ কেন্দ্র ছিল। বিদ্যুৎ কেন্দ্রটি এনটিপিসির কয়লাভিত্তিক বিদ্যুৎ কেন্দ্রগুলির মধ্যে একটি ছিল। ভারত সরকারের বিদ্যুৎ মন্ত্রকের অধীনে উত্তর ভারত অঞ্চলের জন্য ১৯৭৪ সালে বদরপুরের বদরপুর তাপবিদ্যুৎ কেন্দ্র (বিটিপিএস) কমপ্লেক্সের মধ্যে ন্যাশনাল পাওয়ার ট্রেনিং ইনস্টিটিউট (এনপিটিআই) প্রতিষ্ঠিত হয়েছিল। বিদ্যুৎ কেন্দ্রটি স্থায়ীভাবে ২০১৮ সালের ১৫ই অক্টোবর বন্ধ হয়ে যায়।
বদরপুর তাপবিদ্যুৎ কেন্দ্রের স্থাপিত ক্ষমতা ৭০৫ মেগাওয়াট ছিল।
মহাকাল মন্দির

মহাকাল মন্দির ভারতের পশ্চিমবঙ্গ অঙ্গরাজ্যের দার্জিলিং জেলায় অবস্থিত একটি মন্দির। যা ১৭৮২ খ্রিস্টাব্দে দুর্জয় লিং জিং নামে একজন লামার উদ্যোগে নির্মিত হয়েছিল। এই মন্দিরটি প্রধানত ভগবান শিবের মন্দির তবে এখানে মহাদেবের সাথে মা কালী, হনুমান, গণেশ ও ভগবান বুদ্ধও পূজিত হন। এই মন্দিরটিতে হিন্দু ও বৌদ্ধ উভয় ধর্মের মানুষেরাই প্রার্থনা করতে আসেন। 
মহাকাল ধামের স্থানে প্রাচীনকালে দুর্জয় লিং নামে একটি গুম্ফা ছিল। যেটা ১৭৬৫ খ্রিস্টাব্দে দুর্জয় লিং জিং দ্বারা নির্মিত হয়েছিল। পরবর্তীকালে গোর্খা সেনার আক্রমণে এই গুম্ফা ধ্বংসপ্রাপ্ত হয়ে যায়, তবে ১৭৮২ খ্রিস্টাব্দে এই মন্দিরটি পুনর্নির্মিত হয়।
মহাকাল মন্দির দার্জিলিং শহরের মূল কেন্দ্র ম্যাল রোড দ্বারা পরিবেষ্টিত। চৌরাস্তার পিছনে ‘মহাকাল মার্কেটে’র পাশ দিয়ে গিয়ে কিছুটা চড়াই রাস্তায় উঠলেই এই মহাকাল মন্দিরে পৌঁছানো যায়। ধর্মপ্রাণ পর্যটকেরা দার্জিলিংয়ে আসলে একবার হলেও এই মন্দির দর্শন করে যান। 
এই শুভ্র মন্দিরটি জুড়ে রয়েছে বিভিন্ন ছোট স্তূপ, নানা রঙের প্রার্থনা পতাকা, বৌদ্ধ চক্র এবং ঘণ্টা। এছাড়া চারিদিকের পাইনের ছায়া ও মেঘেদের খেলার আসমান ছুঁয়ে এই মন্দিরটি যেন শান্তি ও ঐক্যের মিলনস্থল হিসেবে পর্যটকদের মাঝে বিরাজমান রয়েছে।
ম্যাককিউন–রাইশাওয়া

ম্যাককিউন–রাইশাওয়া রোমানীকরণ () কোরীয় ভাষার রোমানীকরণে দুটি বহুল ব্যবহৃত পদ্ধতির মধ্যে একটি। ২০০২ সালে সংশোধিত রোমানীকরণ দ্বারা প্রতিস্থাপিত হওয়ার আগে পর্যন্ত দক্ষিণ কোরিয়ায় রোমানীকরণে ম্যাককিউন–রাইশাওয়া পদ্ধতির এক পরিবর্তিত রূপ প্রচলিত ছিলো। এর একটি রূপ এখনও উত্তর কোরিয়াতে আনুষ্ঠানিক পদ্ধতি হিসেবে ব্যবহৃত হয়।
১৯৩৯ সালে সর্বপ্রথম পদ্ধতিটি জর্জ এম. ম্যাককিউন এবং এডউইন ও. রাইশাওয়া কর্তৃক প্রকাশিত হয়। কিছু ব্যতিক্রমসহ, এটি কোরিয়ান হ্যাঙ্গুলকে প্রতিবর্ণীকরণ করার চেষ্টা না করে এর ধ্বনিগত উচ্চারণকে প্রতিনিধিত্ব করে।
ম্যাককিউন–রাইশাওয়া পদ্ধতিতে মহাপ্রাণ ধ্বনি যেমন "pʼ", "kʼ", ও "tʼ" বর্ণসমূহকে তাদের অল্পপ্রাণ রূপ থেকে আলাদা করার জন্য ইলেক বা লোপ চিহ্ন ব্যবহার করা হয়, যাকে প্রথম দর্শনে অক্ষর পৃথকীকরণ চিহ্ন হিসেবে ভুল করার সম্ভাবনা থাকে (উদাহরণস্বরূপ, → "twichʼagi" (তুইছাগি) মূলত তিনটি অক্ষর "twi" (তুই), "chʼa" (ছা) ও "gi" (কি)-এর সমষ্টি)। এছাড়া ("n'g", ন+গ) বর্ণদ্বয়কে ("ng", ঙ) বর্ণ থেকে পৃথক হিসেবে নির্দেশ করার জন্যও এ চিহ্নটি ব্যবহৃত হয়: → "chan'gŭm" (চানগ্যুম) এবং → "changŭm" (চাঙ্যুম)। ইলেক বা লোপ চিহ্নের এমন ব্যাপক ব্যবহার থাকায়, এটির অপসারণ করা হলে তা মানুষকে বিভ্রান্ত করে তোলে। এছাড়া কোরীয় ভাষায় স্বরবর্ণ পৃথকীকরণে ব্রিভচিহ্ন ব্যবহৃত হয়। ফলে ব্রিভ ও ইলেক বা লোপ চিহ্নের অপসারণ করা হলে অল্পপ্রাণ k, t, p ও ch থেকে মহাপ্রাণ kʼ,tʼ,pʼ ও chʼ; ("n'g", ন+ক) থেকে ("ng", ঙ) এবং স্বরবর্ণ 으 (ŭ, উ্য) ও 어 (ŏ, অ) থেকে 우 (u, উ) ও 오 (o, ও) পৃথক করা অসম্ভব হয়ে পড়বে।
ইন্টারনেট ব্যবহারকারীদের ইলেক চিহ্ন ব্যবহার না করা এবং কী-বোর্ডে ব্রিভ চিহ্নের অপ্রতুলতা ছিলো ২০০০ সালে দক্ষিণ কোরীয় সরকার কর্তৃক নতুন এক পদ্ধতির প্রনয়ন শুরু করার প্রাথমিক কারণ।
এটি ম্যাককিউন–রাইশাওয়া পদ্ধতির একটি সহজবোধ্য নির্দেশিকা।
পূর্ববর্তী অক্ষরের অন্তিম ব্যঞ্জন ও পরবর্তী অক্ষরের প্রারম্ভিক ব্যঞ্জনের মিথস্ক্রিয়ায় সংঘটিত ধ্বনিতাত্ত্বিক পরিবর্তন (হলুদ রঙে চিহ্নিত):
ঘোষ উচ্চারণের ক্ষেত্রে ㄱ, ㄷ, ㅂ ও ㅈ এর জন্য "g", "d", "b" ও "j" এবং অন্যান্য ক্ষেত্রে "k", "t", "p" ও "ch" ব্যবহৃত হয়।
তৃতীয় একটি পদ্ধতি ইয়েল রোমানীকরণ বিদ্যমান রয়েছে, যা একটি প্রতিলিপিকরণ পদ্ধতি। তবে তা কেবল অ্যাকাডেমিক সাহিত্যে বিশেষত ভাষাবিদগণ কর্তৃক ব্যবহৃত হয়।
কোরীয় শব্দ সিরিলীয় লিপিতে প্রতিলিপিকরণের জন্য পূর্বের খোলদোভিজ পদ্ধতির উপর ভিত্তি করে নির্মিত কনচেভিজ পদ্ধতি ব্যবহৃত হয়। ম্যাককিউন–রাইশাওয়া পদ্ধতির মতোই এটি বর্ণ-থেকে-বর্ণ সরাসরি প্রতিপাদনের পরিবর্তে উচ্চারণ অনুলিপি করে।
হাঙ্গুল
রাফায়েল ওরোজকো মাস্ত্রে

রাফায়েল হোসে ওরোজকো মাস্ত্রে (স্পেনীয়: Rafael José Orozco Maestre; মার্চ ২৪, ১৯৫৪ - জুন ১১, ১৯৯২) ছিলেন একজন কলম্বিয়ান সংগীতশিল্পী, গায়ক এবং গীতিকার। দলের প্রতিষ্ঠাতা এবং প্রধান কণ্ঠশিল্পী "Binomio de Oro"। তাকে কলম্বিয়ার জনপ্রিয় সঙ্গীতের অন্যতম সেরা গায়ক হিসেবে বিবেচনা করা হয়।
তিনি ১৯৫৪ সালের মার্চ ২৪ মাগডালেনার তৎকালীন বিভাগের বেসেরিল-এ রাফায়েল অরোজকো ফার্নান্দেজ এবং ক্রিস্টিনা মায়েস্ট্রে কুয়েলোর বাড়িতে তেরো ভাইবোন, পাঁচজন পুরুষ এবং আটজন মহিলা নিয়ে জন্মগ্রহণ করেছিলেন। তিনি কলেজিও ন্যাসিওনাল লোপেরেনা দে ভালেদুপারে মাধ্যমিক পড়াশোনা করেছেন। অরোজকো ১৯৭৫ সালে অ্যাকর্ডিয়নিস্ট এমিলিও ওভিডোর সাথে তার প্রথম অ্যালবাম রেকর্ড করেছিলেন।
৩৮ বছর বয়সে তার বাড়ির সামনে একজন সশস্ত্র ব্যক্তির দ্বারা ৯ বার গুলিবিদ্ধ হওয়ার কারণে তিনি মারা যান।
ভেঙ্কটেশ আসরকর

ভেঙ্কটেশ আসরকর (), সাধারণত দাদাসাহেব আসরকর নামে পরিচিত (১৫ ডিসেম্বর ১৮৯৫ - ১৫ মে ১৯৬৫) একজন ভারতীয় বাঁশি বাদক এবং একজন বাঁশি নির্মাতা ছিলেন।
ভেঙ্কটেশ (অভিনেতা)

দাগ্গুবতী ভেঙ্কটেশ (জন্ম ১৩ ডিসেম্বর ১৯৬০), পেশাগতভাবে ভেঙ্কটেশ নামে পরিচিত, একজন ভারতীয় অভিনেতা যিনি মূলত তেলুগু সিনেমায় তার কাজের জন্য পরিচিত। ভেঙ্কটেশ ১৯৮৬ সালের "কলিযুগা পান্ডাভুলু" চলচ্চিত্র দিয়ে আত্মপ্রকাশ করেন যার জন্য তিনি তার প্রথম নন্দী পুরস্কার জিতেছিলেন। ৩৫ বছরেরও বেশি সময় ধরে কর্মজীবনে, তিনি অনেক সফল চলচ্চিত্রে অভিনয় করেছেন এবং তেলুগু চলচ্চিত্রে নিজেকে একজন প্রধান অভিনেতা হিসেবে প্রতিষ্ঠিত করেছেন। 
ভেঙ্কটেশ সেরা অভিনেতার জন্য পাঁচটি নন্দী পুরস্কার এবং বিভিন্ন বিভাগে ছয়টি ফিল্মফেয়ার অ্যাওয়ার্ড সাউথ জিতেছেন।
তার ভাই ডি. সুরেশ বাবুর সাথে, ভেঙ্কটেশ সুরেশ প্রোডাকশনের সহ-মালিক, ভারতের অন্যতম বৃহত্তম চলচ্চিত্র প্রযোজনা সংস্থা, যার অধীনে তিনি বেশ কয়েকটি ছবিতে অভিনয় করেছেন। এছাড়াও তিনি "তেলুগু ওয়ারিয়র্সের" পরামর্শদাতা, সেলিব্রিটি ক্রিকেট লীগে তেলুগু সিনেমা (টলিউড) প্রতিনিধিত্ব করছেন।
ভার্জিনিয়া স্ট্যাবলাম

ভার্জিনিয়া স্ট্যাব্লাম () (জন্ম ফেরুয়ারি ১৭, ১৯৯৮) হলেন একজন ইতালীয় মডেল এবং বিউটি কুইন যিনি প্রতিযোগিতায় মুকুট পেয়েছিলেন। তিনি মিস ইউনিভার্স ২০২২ এ ইতালি প্রতিনিধিত্ব করবেন।
বস্তার বিদ্রোহ

বস্তার বিদ্রোহ, যা ভুমকাল নামেও পরিচিত, ১৯১০ সালে মধ্য ভারতের বস্তার রাজ্যে ব্রিটিশ রাজের বিরুদ্ধে একটি আদিবাসী বিদ্রোহ ছিল। এর নেতৃত্বে ছিলেন গুন্ডা ধুর, একজন উপজাতীয় নেতা, সেইসাথে একজন দেওয়ান এবং রাজা লাল করেন্দ্র সিং-এর চাচাতো ভাই। উপজাতিরা একত্রিত হয়েছিল, যার ফলে পুরো রাজ্য ব্রিটিশ ঔপনিবেশিক সরকারের বিরুদ্ধে বিদ্রোহ শুরু করেছিল। শেষে ব্রিটিশ সরকার প্রতিবেশী জয়পুর এবং বাংলার অতিরিক্ত সৈন্যদের দ্বারা বিদ্রোহ দমন করে এবং নেতাদের গ্রেপ্তার করে।
বিদ্রোহের প্রাথমিক কারণ, যা পরে দাঙ্গার কারণ পরীক্ষা করে বেশ কয়েকটি সরকারী প্রতিবেদন দ্বারা আবিষ্কৃত হয়েছিল, বনের ব্যবহার সম্পর্কিত ব্রিটিশ ঔপনিবেশিক নীতি ছিল। ব্রিটিশ ঔপনিবেশিক সরকার বন সংরক্ষণ শুরু করেছিল, যা কেবল কিছু কর্পোরেশনকে বনজ সম্পদ শোষণ করার অনুমতি দিয়েছিল। এর ফলে উপজাতীয়দের তাদের জীবিকানির্বাহের জন্য বন ব্যবহার করা থেকে বিরত রাখা হয়েছিল, এবং প্রায়শই, উপজাতীয় গ্রামগুলির স্থানচ্যুতি, যা ঔপনিবেশিক সরকারের বিরুদ্ধে ব্যাপক ক্ষোভের সৃষ্টি করেছিল।
কোল বিদ্রোহ

কোল বিদ্রোহ হল বিহারের ছোটনাগপুর, সিংভূম, মানভূম প্রভৃতি অঞ্চলে কোল উপজাতির বিদ্রোহীদের দ্বারা ব্রিটিশ সরকারের বিরুদ্ধে ১৮৩১-৩২ খ্রিস্টাব্দে সংগঠিত হওয়া বিদ্রোহ। শোষণ, জীবিকায় আঘাত, কোল ঐতিহ্য ধ্বংস, রাজস্ব বৃদ্ধি, নগদ খাজনা আদায় ইত্যাদি কারণে এই বিদ্রোহ হয়েছিল। বুদ্ধ ভগৎ, জোয়া ভগৎ, সুই মুন্ডা, ঝিন্দরাই মানকি, সিংড়ায়, সূর্য প্রমুখরা কোল বিদ্রোহের নেতৃত্ব দেন। মুন্ডা, খেড়িয়া, ওরাওঁ, হো ও ভূমিজ সহ ছোটনাগপুরের আদিবাসীদের কোল বলা হত। 
শেষ পর্যন্ত ব্রিটিশ সেনা নির্মম দমন-পীড়নের মাধ্যমে এই বিদ্রোহ দমন করে। তাছাড়া সুযোগ্য নেতার অভাব, আঞ্চলিক সীমাবদ্ধতা, শিক্ষিত মানুষের সমর্থনের অভাব, বিদ্রোহীদের মধ্যে যোগাযোগের অভাব প্রভৃতি কারণে কোল বিদ্রোহ শেষপর্যন্ত ব্যর্থ হয়।
রূপনা চাকমা

রূপনা চাকমা একজন বাংলাদেশী মহিলা ফুটবল খেলোয়াড়। তিনি বাংলাদেশ জাতীয় মহিলা ফুটবল দল এবং বসুন্ধরা কিংস মহিলার ফুটবল দলের হয়ে খেলেন। তিনি বাংলাদেশী দলের একজন সদস্য ছিলেন যেটি ২০২২ সালের সাফ মহিলা চ্যাম্পিয়নশিপে স্বর্ণ জিতেছিল । তিনি টুর্নামেন্টের সেরা গোলরক্ষক নির্বাচিত হন।
রুপনা চাকমা রাঙ্গামাটির নানিয়ারচর উপজেলার ঘিলাছড়ি ইউনিয়নের ভূয়ো আদামে জন্মগ্রহণ করেন। হাছাছড়ি সরকারি প্রাথমিক বিদ্যালয়ে ভর্তির পর নানিয়ারচরে উপজেলা পর্যায়ে খেলার সময় তিনি সবার নজরে আসেন।
বিদ্যালয়ে থাকার সময় রূপনা ২০১৯ সালে জাতীয় অনূর্ধ্ব-১৬ দলের হয়ে খেলেছিলেন। পরে অনূর্ধ্ব-১৯ নারী দলে ডাক। তারপরে জাতীয় দলের হয়ে খেলেন।
তিনি ২০২২ সালের সাফ মহিলা চ্যাম্পিয়নশিপে বাংলাদেশ জাতীয় দলের হয়ে খেলেন। উক্ত টুর্নামেন্টে বাংলাদেশ প্রথমবারের মত চ্যাম্পিয়ন হন ও তিনি টুর্নামেন্টের সেরা গোলরক্ষক নির্বাচিত হন।
অ্যালুমিনিয়াম সালফাইড

অ্যালুমিনিয়াম সালফাইড হলো একটি রাসায়নিক যৌগ যার রাসায়নিক সংকেত হলো AlS। এই বর্ণহীন অণুর একটি আকর্ষণীয় গঠন রয়েছে, যা বিভিন্ন আকারে বিদ্যমান। উপাদানটি আর্দ্রতার প্রতি সংবেদনশীল, ফলে সোদক অ্যালুমিনিয়াম অক্সাইড/হাইড্রোক্সাইডে আর্দ্র-বিশ্লেষিত হয়। এটি শুরু হতে পারে যখন সালফাইড বায়ুমণ্ডলের সংস্পর্শে আসে। হাইড্রোলাইসিস বিক্রিয়ায় গ্যাসীয় হাইড্রোজেন সালফাইড (HS) উৎপন্ন করে।
অ্যালুমিনিয়াম সালফাইডের ছয়টিরও বেশি স্ফটিকের কাঠামো দেখা গেছে এবং শুধুমাত্র নিচে কয়েকটি তালিকাভুক্ত করা হয়েছে। তাদের বেশিরভাগেরই একই রকম, ওয়ার্টসাইট - এর মতো কাঠামো রয়েছে এবং জালির শূন্যপদগুলির বিন্যাসের দ্বারা পৃথক, যা অর্ডারকৃত বা বিকৃত সাবলাটিস গঠন করে। 
β এবং γ গঠনগুলি কয়েকশ ডিগ্রি সেলসিয়াসে সবচেয়ে স্থিতিশীল। α-AlS রূপটিকে অ্যানিলিং করার মাধ্যমে পাওয়া যায়। অ্যালুমিনিয়াম সালফাইডকে ২-৬৫ বার চাপে সংকুচিত করার ফলে δ ধাপে শূন্যস্থানগুলি টেট্রাগোনাল প্রতিসাম্যের একটি সুপারলেটিসে সজ্জিত হয়। 
AlO এর বিপরীতে, যেখানে Al (III) যৌগগুলো অষ্টহেড্রাল গর্ত দখল করে, AlS -এর আরও প্রসারিত কাঠামো গঠন করে। সালফাইড আয়ন Al (III) কেন্দ্রগুলিকে একটি ষড়ভুজাকার ক্লোজ-প্যাকড বিন্যাসের টেট্রাহেড্রাল গর্তের এক তৃতীয়াংশে স্থিতিশীল করে। উচ্চ তাপমাত্রায়, Al (III) কেন্দ্রগুলি "ডিফেক্ট ওয়ার্টজাইট" গঠনের ফলে এলোমেলো হয়ে যায়। এবং উচ্চ তাপমাত্রায় γ-AlS গঠনগুলো স্থিতিশীল হয়, যার গঠন γ-AlO এর মতো।
AlS এর আণবিক ডেরিভেটিভগুলি জানা যায়নি। মিশ্র Al-S-Cl যৌগগুলি অবশ্য পরিচিত। AlSe এবং AlTe ও পরিচিত যৌগ।
অ্যালুমিনিয়াম সালফাইড বিক্রিয়কগুলির ইগনিশন দ্বারা সহজেই প্রস্তুত করা যায় 
এই প্রতিক্রিয়া অত্যন্ত এক্সোথার্মিক এবং সালফার-অ্যালুমিনিয়াম মিশ্রণের পুরো ভরকে উত্তপ্ত করা প্রয়োজন; (সম্ভবত খুব অল্প পরিমাণে বিক্রিয়াক ব্যতীত)। পণ্য একটি মিশ্রিত আকারে তৈরি করা হবে; এটি ১১০০ °C (স্টীল গলে যায়) এর বেশি তাপমাত্রায় পৌঁছায়। এর শীতলীকরণের পর এটি খুব শক্ত হয়ে যায়।
ঋতুপর্ণা চাকমা

ঋতুপর্ণা চাকমা (𑄢𑄨𑄖𑄪 𑄛𑄧𑄢𑄴𑄚 𑄌𑄋𑄴𑄟) (জন্ম: ৩০ ডিসেম্বর ২০০৩) একজন বাংলাদেশী নারী ফুটবল খেলোয়াড়। তিনি বাংলাদেশ দলে মধ্যমাঠের খেলোয়াড় হিসেবে খেলে থাকেন। ২০২১ সালের ডিসেম্বরে, ঢাকার বীরশ্রেষ্ঠ শহীদ শিপাহী মোস্তফা কামাল স্টেডিয়ামে তিনি শ্রীলঙ্কার বিপক্ষে জোড়া গোল করেন। প্রথমার্ধ ৩-০ এগিয়ে শেষ করে, তহুরা খাতুন এবং শাহেদা আক্তার রিপা বাংলাদেশের পক্ষে দুটি করে শট করেন, যেখানে ঋতুপর্ণা চাকমা এবং অধিনায়ক মারিয়া মান্ডা একটি করে গোল করেন। তিনি ২০২২ সাফ মহিলা চ্যাম্পিয়নশিপ জয়ী দলের অংশ ছিলেন।
শাহ কুতুব উদ্দিন

শাহ মাওলানা কুতুব উদ্দিন বাংলাদেশের একজন পীর, ইসলামী পণ্ডিত ও মুহাদ্দিস এবং আরবি ভাষাবিদ ছিলেন। তিনি নানা স্থানে ওয়াজ করার মাধ্যমে জনপ্রিয়তা অর্জন করেন। তিনি ইসলামী ব্যাংক বাংলাদেশ ও ফার্স্ট সিকিউরিটি ইসলামী ব্যাংকের শরিয়াহ সুপারভাইজরি কমিটির চেয়ারম্যান ছিলেন। তিনি মাওলানা মীর মোহাম্মদ আখতার কর্তৃক "বাহারুল উলুম" উপাধি লাভ করেন। ১৯৯৭ সাল থেকে ২০০৩ পর্যন্ত বায়তুশ শরফ আদর্শ কামিল মাদ্রাসার অধ্যক্ষ ছিলেন।
কুতুব উদ্দিন চট্টগ্রাম জেলার লোহাগাড়া উপজেলার আধুনগর ইউনিয়নের অন্তর্গত সুফি মিয়াজি পাড়ায় ১৯৩৮ সালে জন্মগ্রহণ করেন। তার পিতার নাম মাওলানা মুসলেহ উদ্দিন, তিনি চুনতি হাকিমিয়া আলিয়া মাদরাসার শিক্ষক ছিলেন এবং মাতার নাম রায়হানাহ বেগম।
কুতুব উদ্দিন তার পিতা-মাতার নিকট প্রাথমিক শিক্ষা শেষ করে চুনতি হাকিমিয়া সিনিয়র মাদরাসায় ভর্তি হন। ১৯৫৩ সালে তিনি এই মাদ্রাসা থেকে দাখিল (তৎকালীন ডিগ্রি হাফতুম) পাশ ও ১৯৫৫ সালে আলিম পাশ (তৎকালীন ছুয়াম ডিগ্রি) করেন। ১৯৫৭ সালে তিনি ফাজিল শ্রেণিতে (তৎকালীন উলা ডিগ্রি) ১ম বিভাগে ৫ম স্থান দখল করেন। এরপর তিনি চন্দনপুরার দারুল উলুম আলিয়া মাদরাসায় ভর্তি হন। ১৯৫৯ সালে কামিল শ্রেণিতে হাদিস বিভাগে ১ম স্থান অর্জন করে স্বর্ণপদক লাভ করেন। এরপর পূর্ব পাকিস্তান মাদরাসা শিক্ষা বোর্ড থেকে গবেষণা বৃত্তি লাভ করে, তবে তিনি পারিবারিক কারণে সেটি গ্রহণ করতে পারেনি।
কুতুব উদ্দিন ১৯৬০ সালে সাতকানিয়ার রসুলাবাদ সিনিয়র মাদরাসায় জুনিয়র শিক্ষক হিসাবে কর্মজীবন শুরু করেন। তার কর্মদক্ষতার জন্য তিনি মাদ্রাসার অধ্যক্ষ নিয়োজিত হন। ১৯৭০ সাল থেকে ১৯৮০ সাল পর্যন্ত তিনি এই পদে দায়িত্বরত ছিলেন। এরপরে ১৯৮৭ সাল থেকে দুই বছর বায়তুশ শরফ আদর্শ কামিল মাদ্রাসায় শিক্ষকতা করেন। পরবর্তীতে, ১৮৮৯ সালের ১ জুন তিনি এই মাদ্রাসার উপাধ্যক্ষ নিয়োজিত হন, ১৯৯৭ সালে তিনি অধ্যক্ষের দায়িত্ব গ্রহণ করেন। ২০০৩ সাল পর্যন্ত তিনি এই মাদ্রাসার অধ্যক্ষ ছিলেন। ২০০৩ সালে অধ্যক্ষের পদ থেকে অব্যাহতি নেওয়ার পরেও অবৈতনিকভাবে মাদ্রাসায় বুখারী শরীফ ও মুসলিম শরীফ পাঠদান করতেন। এছাড়াও মাদ্রাসার পরিচালনা কমিটির সহ-সভাপতি ও সভাপতি হিসেবে দায়িত্ব পালন করেন। উবায়দুল হকের মৃত্যুর পরে ২০০৭ সাল থেকে ইসলামী ব্যাংক বাংলাদেশের এবং ২০০৯ সাল থেকে আমৃত্যু ফার্স্ট সিকিউরিটি ইসলামী ব্যাংক লিমিটেডের শরিয়াহ সুপারভাইজরী কমিটির চেয়ারম্যানের দায়িত্ব পালন করেছেন। তিনি ১৯৯৮ সাল থেকে আমৃত্যু পর্যন্ত বায়তুশ শরফের পীর হিসেবে দায়িত্ব পালন করেন। এছাড়াও নানা শিক্ষা কার্যক্রম ও জনকল্যাণমূলক কাজের সাথে জড়িত ছিলেন।
লিখিত অবদান:
মাওলানা কুতুব উদ্দিন সাহেব একজন কবি ও আবৃত্তিকার ছিলেন। তিনি জাতীয় ও আন্তর্জাতিক বিভিন্ন সভা-সেমিনারে আরবি, উর্দু ও ফারসি ভাষায় স্বরচিত কবিতা পাঠ করেছেন। তার লেখালেখির মধ্যে থেকে ৮টি বই গ্রন্থাকারে প্রকাশ পেয়েছে। তার লিখিত "গুলহায়ে আকিদত" নামক কাব্যগ্রন্থে ৫০০টি দুর্লভ কবিতা সংগ্রহ করা হয়েছে।
তার সম্পর্কে ইসলামি আরবি বিশ্ববিদ্যালয়ের উপাচার্য আহসান সাইয়েদ বলেন,
কুতুব উদ্দিন ২০২০ সালের ২০ মে করোনা ভাইরাসে আক্রান্ত হয়ে অসুস্থ অবস্থায় ঢাকার আনোয়ার খান মডার্ন হাসপাতালে মৃত্যুবরণ করেন। মৃত্যুর সময় তার বয়স হয়েছিলো ৮২ বছর, এবং তিনি স্ত্রী, এক পুত্র ও ছয় কন্যাকে রেখে মৃত্যুবরণ করেন।
তিনি তার সেবা জীবনে শিক্ষাক্ষেত্রে অবদানের জন্য বিভিন্ন পুরস্কার পেয়েছেন। এগুলো:
জুলফিকার আহমদ কিসমতী

মাওলানা জুলফিকার আহমদ কিসমতী ছিলেন একজন বাংলাদেশি সাংবাদিক, গবেষক, বহু গ্রন্থপ্রণেতা ও ইসলামি চিন্তাবিদ। তিনি ফ্রাঙ্কলিন পাবলিকেশন্স কর্তৃক প্রকাশিত প্রথম বাংলা বিশ্বকোষের অন্যতম সম্পাদক ছিলেন। এছাড়াও তিনি বাংলাদেশ বেতারের বহিঃবিশ্ব প্রোগ্রামের আরবি সংবাদ পাঠক ও পর্যালোচক হিসাবে দায়িত্বরত ছিলেন। তিনি দৈনিক সংগ্রাম পত্রিকার সিনিয়র সহকারি সম্পাদক ছিলেন। এর পাশাপাশি তিনি জাতীয় প্রেস ক্লাবের স্থায়ী সদস্য, ইসলামিক ফাউন্ডেশন সম্পাদনা পরিষদের সদস্য ও বাংলা একাডেমির সদস্যও ছিলেন।
কিসমতী ১৯৩৫ সালের ২ জানুয়ারি কুমিল্লা জেলার চৌদ্দগ্রাম উপজেলার বাগৈগ্রাম মোক্তার বাড়ি গ্রামের এক মুসলিম পরিবারে জন্মগ্রহণ করেন। তার পিতার নাম মুন্সি সেকান্দার আলি ও মাতার নাম জমিলা খাতুন। 
আসমতী প্রাথমিক শিক্ষা গ্রহনের জন্য স্থানীয় হাজতখোলা সরকারি প্রাথমিক বিদ্যালয় ভর্তি হন, প্রাথমিক শিক্ষা সম্পন্ন করার পরে বটগ্রাম হামিদিয়া মাদ্রাসায় ভর্তি হন। এই মাদ্রাসা থেকে তিনি ১৯৫১ সালে দাখিল ও ১৯৫৫ সালে আলিম পাশ করেন। এরপরে তিনি ১৯৫৭ সালে বটগ্রাম হামিদিয়া মাদ্রাসা থেকে বাংলা ও ইংরেজি অতিরিক্ত বিষয় নিয়ে ফাজিল পাশ করেন। পাশাপাশি তিনি চট্টগ্রামের হাটহাজারি মাদ্রাসায় ভর্তি হন, ১৯৫৭ সালে তিনি এখান থেকে দাওরা পাশ করেন। এরপরে কামিল পড়ার জন্য ফেনী আলিয়া মাদ্রাসায় ভর্তি হন, এখানে তিনি তাফসিরে বাইজাবি, তাফসিরে কাশকাফ, বুখারী শরীফ, মুসলিম শরীফসহ নানা ইসলামি বই সমাপ্ত করে ১৯৫৯ সালে কামিল পাশ করেন।
আহমদ কিসমতীর বহু লিখিত অবদান রয়েছে, তার লেখাগুলো ইসলামি সংস্কারে ভূমিকা রেখেছে। তিনি প্রায় ৩০টি গ্রন্থ রচনা ও অনুবাদ করেছেন। তিনি ১৯৬০ ঢাকা থেকে প্রকাশিত উর্দু সাপ্তাহিক ‘ইনসাফ' পত্রিকায় সহকারি সম্পাদকের দায়িত্ব পালন করতেন। ১৯৬১ সালে তিনি ঢাকার এমদাদিয়া প্রকাশনা বিভাগে কাজ শুরুর মধ্যে দিয়ে সাংবাদিকতা জীবন শুরু করেন। উল্লেখযোগ্য গ্রন্থসমূহ:
অনুবাদিত গ্রন্থ
মৌলিক রচিত গ্রন্থ
জুলফিকার আহমদ কিসমতীর জীবন কর্মের উপর ঢাকা বিশ্ববিদ্যালয় আরবি বিভাগে ‘"মাওলানা জুলফিকার আহমদ কিসমতী: আরবি ও বাংলা ভাষায় সাহিত্য চর্চা ও সাংবাদিকতা"’ শিরোনামে একটি অভিসন্দর্ভ উপস্থাপিত হয়েছে। এই থিসিস পেপারটি রচনা করেছেন মো. ইসমাঈল ও এর তত্ত্বাবধায়ক ছিলেন আ জ ম কুতুবুল ইসলাম নোমানী।
কিসমতী ২০১৫ সালের ২৭ ডিসেম্বর ইউনাইটেড হাসপাতাল ঢাকায় বিভিন্ন বার্ধক্যজনিত বিভিন্ন অসুখে মৃত্যুবরন করেন।
আলিয়া মাদ্রাসার ইতিহাস (বই)

আলিয়া মাদ্রাসার ইতিহাস (উর্দু ভাষা: তারিখে মাদরাসা-ই-আলিয়া) মাদ্রাসা শিক্ষার বিবর্তন, প্রতিবন্ধকতা ও ইতিহাস নিয়ে লেখা আরবি ভাষার একটি প্রামান্য বই। তবে বইটিতে ঢাকা আলিয়া মাদ্রাসা, কলকাতা আলিয়া মাদ্রাসা ও আলিয়া মাদ্রাসা শিক্ষা ব্যবস্থা সম্পর্কিত আলোচনা বিশেষভাবে স্থান পেয়েছে। বইটি আরবি ভাষায় লিখেছেন আলিয়া মাদ্রাসার শিক্ষক মাওলানা আব্দুস সাত্তার, পরবর্তীতে বইটির বাংলাতে অনুবাদ করেছেন মোস্তফা হারুন। বইটির ভূমিকা লিখেছেন ঢাকা আলিয়া মাদ্রাসার ৩৮ তম অধ্যক্ষ মুহাম্মদ ইয়াকুব শরীফ। বইটি ১৯৫৮ সালে ঢাকা আলিয়া মাদ্রাসার গবেষণা ও প্রকাশনা বিভাগ প্রথম প্রকাশিত। এটির দ্বিতীয় সংস্করণ ১৯৮০ সালে এবং সর্বশেষ ৩য় সংস্করণ ২০১৫ সালে ইসলামিক ফাউন্ডেশন কর্তৃক প্রকাশিত হয়।
আলিয়া মাদ্রাসার ইতিহাস বইয়ে বাংলাদেশের চার ধরনের মাদ্রাসা শিক্ষা ব্যবস্থা সম্পর্কে সংক্ষেপে বিবরণ দিয়ে বইটি শুরু করা হয়েছে। আলিয়া মাদ্রাসাকে বইটিতে "টু ইন ওয়ান" (ইসলামি শিক্ষা ও সাধারণ শিক্ষার সমন্বয়) বলা হয়েছে। আলিয়া মাদ্রাসার প্রতিষ্ঠা সম্পর্কে এই বইয়ে ওয়ারেন হেস্টিংসের একটি বক্তব্য রয়েছে।
মুহাম্মদ ইয়াকুব শরীফ বইয়ের ভূমিকায় লিখেছেন, আলিয়া মাদ্রাসার প্রাথমিক উদ্দেশ্য ছিলো তৎকালীন সময়ে ভারত পরিচালনার জন্য ব্রিটিশ সরকারের আমলা তৈরি করা। বস্তুত এই মাদ্রাসা প্রতিষ্ঠা করা হয়েছিলো মুসলিম জাতির সংস্কৃতি, আদর্শ ও ধর্ম রক্ষা পায়। কিন্তু ইংরেজরা এই প্রতিষ্ঠানকে কোনদিনই স্বাধীনভাবে চলতে দেয়নি, বরং প্রতিষ্ঠানটিকে নিজেদের ক্রীড়নক হিসাবে ব্যবহারের চেষ্টা করেছে। ফলে এই প্রতিষ্ঠানের মাধ্যমে মুসলিমদের আশাও পুরোপুরি পাওয়া যায়নি, ব্রিটিশরাও তাদের মনোবাসনা পূর্ণ করতে পারেনি। ফেনী আলিয়া মাদরাসার অধ্যক্ষ নুর মুহাম্মদ আজমী তার বইতেও হাদীছের তত্ত্ব ও ইতিহাস বইতেও আলিয়া মাদ্রাসার ইতিহাস সম্পর্কে এমন কথাই উল্লেখ করেছেন।
আলিয়া মাদ্রাসায় ১৭৮০ সাল থেকে ১৮৫০ সাল পর্যন্ত হেড মাওলানা কর্তৃক পরিচালিত হতো, এরপরে ১৮৫০ সাল থেকে ১৯২৭ সাল পর্যন্ত ২৬ জন খ্রিস্টান অধ্যক্ষ দ্বারা মাদ্রাসা পরিচালিত হয়েছে। ১৮৫৩ সালে কলকাতায় অ্যাংলো-পার্সিয়ান বিভাগ খোলা হয়। এবং দেশ ভাগের পরে ১৯৪৭ সালে কলকাতা আলিয়া মাদ্রাসার একাংশকে ঢাকায় স্থানান্তর করা হয়। বাংলাদেশের আলিয়া মাদ্রাসাকে আধুনিকরন করার জন্য ২০০৬ সালে কুষ্টিয়া ইসলামী বিশ্ববিদ্যালয়ের অধিভুক্ত করা হয়। এসকল আলোচনা বইতে প্রমানিকভাবে তুলে ধরা হয়েছে।
নাগপুর-ভুসাওয়াল বিভাগ

নাগপুর-ভুসাওয়াল বিভাগ (রেলওয়ে ট্র্যাক) হাওড়া-নাগপুর-মুম্বাই লাইনের অংশ (বিকল্পভাবে মুম্বাই-কলকাতা লাইন / বোম্বাই-কলকাতা লাইন নামে পরিচিত) এবং ভারতের মহারাষ্ট্র রাজ্যের নাগপুর এবং ভুসাওয়াল উভয়কে সংযুক্ত করে। এই বিভাগে আরও কয়েকটি শাখা লাইন রয়েছে। দেশের অন্যতম প্রধান ট্রাঙ্ক লাইনের একটি অংশ, নাগপুর-ভুসাওয়াল অংশটি দাক্ষিণাত্য মালভূমির একটি অংশের মধ্য দিয়ে গেছে। মূল লাইনটি বিদর্ভ অঞ্চলের নাগপুর, ওয়ার্ধা, অমরাবতী, আকোলা এবং বুলধানা জেলা এবং খানদেশ অঞ্চলের জলগাঁও জেলাকে অতিক্রম করেছে। 
গ্রেট ইন্ডিয়ান পেনিনসুলা রেলওয়ে ১৮৬৭ সালে ভুসাওয়াল থেকে নাগপুর লাইন প্রসারিত করে।
পুরো মেইন লাইন বিদ্যুতায়িত। এই অঞ্চলে রেলওয়ের বিদ্যুতায়ন ১৯৬৮-৬৯ সালে শুরু হয়েছিল এবং ১৯৮৮-৮৯ সালে নান্দুরা পর্যন্ত অব্যাহত ছিল। নান্দুরা-বদনেরা সেক্টর ১৯৮৯-৯০ সালে বিদ্যুতায়িত হয়েছিল। বদনেরা-ওয়ার্ধা সেক্টর ১৯৯০-৯১ সালে বিদ্যুতায়িত হয়েছিল। বদনেরা-অমরাবতী সেক্টর ১৯৯৩-৯৪ সালে, জালম্ব-খামগাঁও এবং ১৯৯৪-৯৫ সালে বুটিবোরি-উমরেরে বিদ্যুতায়িত হয়েছিল। 
১৯১০ সালে, বুলধানার জেলা গেজেটিয়ার বাণিজ্যের দৃষ্টিকোণ থেকে রেললাইন এবং এর গুরুত্বের একটি বিবরণ দিয়েছে:
এই লাইনে অজনি এবং ভুসাওয়ালে বৈদ্যুতিক লোকোমোটিভ শেড এবং মুর্তজাপুরে একটি ন্যারোগেজ ডিজেল লোকো শেড রয়েছে। আজনি লোকো শেডে WAG-7, WAG-9 এবং WAG-9I লোকো রয়েছে। ভুসাওয়াল লোকো শেডে WAM-4, WAP-4, WAG-5, WAG-7 এবং WCM-6 লোকো রয়েছে। 
এই লাইনে সেন্ট্রাল রেলের তিনটি ওয়ার্কশপ রয়েছে। নাগপুরে যাত্রীবাহী কোচের রক্ষণাবেক্ষণের জন্য একটি কর্মশালা রয়েছে এবং আজনিতে পণ্যবাহী ওয়াগন মেরামতের সুবিধা রয়েছে। ভুসাওয়ালে লোকো এবং ওয়াগন মেরামতের জন্য একটি কর্মশালা রয়েছে। 
এই লাইনটি বিদর্ভের তুলা উৎপাদনকারী এলাকার মধ্য দিয়ে গেছে। মহাজেনকোর এই রুটে দুটি বড় পাওয়ার স্টেশন রয়েছে - 500 মেগাওয়াট পারাস থার্মাল পাওয়ার স্টেশন এবং 920 মেগাওয়াট ভুসাওয়াল তাপবিদ্যুৎ কেন্দ্র । রিলায়েন্স পাওয়ারের একটি 600 আছে বুটিবোরিতে mW তাপবিদ্যুৎ কেন্দ্র। 
কয়লাভিত্তিক তাপবিদ্যুৎ কেন্দ্রগুলো প্রচুর পরিমাণে কয়লা ব্যবহার করে। উদাহরণস্বরূপ, ভূসাওয়াল তাপবিদ্যুৎ কেন্দ্র 2006-07 সালে 2,400,000 টন কয়লা ব্যবহার করেছিল এবং একই বছরে 351,000 টন কয়লা ব্যবহার করেছিল পারাস তাপবিদ্যুৎ কেন্দ্র। ভারতে প্রায় 80 শতাংশ দেশীয় কয়লা সরবরাহ কয়লা ভিত্তিক তাপবিদ্যুৎ কেন্দ্রের জন্য এবং কয়লা পরিবহন ভারতীয় রেলের মোট মালবাহী আয়ের 42 শতাংশ। ভারত জুড়ে 200 টিরও বেশি কয়লা লোডিং পয়েন্ট রয়েছে। প্রায় 60টি তাপবিদ্যুৎ কেন্দ্র, 12টি স্টিল প্ল্যান্ট এবং 55টি সিমেন্ট কারখানায় রেলপথে কয়লা পরিবহন করা হয় যা কয়লার প্রধান গ্রাহক। 
পুরো হাওড়া-নাগপুর-মুম্বাই লাইনটিকে একটি "গ্রুপ A" লাইন হিসাবে শ্রেণীবদ্ধ করা হয়েছে যা পর্যন্ত গতি নিতে পারে । 
নাগপুর, আকোলা এবং ভুসাওয়াল, এই লাইনে, ভারতীয় রেলের শীর্ষ শতাধিক বুকিং স্টেশনগুলির মধ্যে রয়েছে৷
সি-বেসড এক্স-ব্যান্ড রাডার (এসবিএক্স)

সি-বেসড এক্স-ব্যান্ড রাডার (এসবিএক্স) (ইংরেজী: The Sea-Based X-Band Radar (SBX)) একটি অভিনব ভাসমান ও চলমান রাডার স্টেশন।এটি তেলের রিগের উপর স্থাপিত একটি স্থাপনা, যা মিসাইল ডিফেন্স এজেন্সি'র  ব্যালেস্টিক মিসাইল ডিফেন্স সিস্টেম এর অংশ হিসেবে প্রস্তুত করা হয়েছিল। 
দৈর্ঘ্যঃ  ৩৮৯ ফুট (১১৯ মিটার )
বীম : ২৩৮ ফুট (৭৩ মিটার)
উচ্চতা : ৮৫ মিটার (২৭৯ ফুট) 
গতি: ৯ নট (১৭ কিমিঃ/ঘন্টা; ১০  ঘন্টাপ্রতিমাইল) 
লোকবল : আনুমানিক ৭৫-৮৫ সদস্য, যাদের বেশিরভাগ ই বেসামরিক সদস্য। 
রাডারের উচ্চটা : ১০৩ ফুট (৩১ মিটার)
রাডারের ডায়ামিটার : ১২০  ফুট (৩৭ মিটার)
রাডারের ওজন: ১৮,০০০  পাউন্ড (৮,২০০ কিলোগ্রাম)
রাডারের পাল্লা : ২,০০০ কিমিঃ (১,২০০ মাইল) 
সি-বেসড এক্স-ব্যান্ড রাডার (এসবিএক্স), স্থলনির্ভর প্রতিরক্ষা ব্যাবস্থাপনার অংশ, যা মিসাইল ডিফেন্স এজেন্সি তদারক করে তৈরি করেছিল। চাহিদা মোতাবেক একটি নির্দিষ্ট এরিয়ায় যাতে সহজেই প্রতিরক্ষা বূহ্য তৈরি করা যায়, সেই লক্ষে ভাসমান এই  রাডার স্টেশনের সিদ্ধান্ত নেওয়া হয়েছিল, কারণ নির্ধারিত জায়গা নির্ভর রাডার গুলো শুধুমাত্র একটি নির্দিষ্ট জায়গা জুড়েই সেবা দিতে সক্ষম, সেই সীমাব্ধতা দূর করতে এর উৎপত্তি ।   
এসবিএক্সে বেশ কিছু রাডার ডোম রয়েছে, এবং তাদের মধ্যে মূল এক্স-ব্যান্ডের রাডার ডোমটি অবস্থিত। এই রাডারটির ওজন  ১৮০০ টন।  
২০০৬ সালে এসবিএক্সকে সর্বপ্রথম সেবায় নিযুক্ত করা হয়। ক্রমঃ রক্ষনাবেক্ষন ও সারাইয়েরর জন্য এটি পার্ল হারবার ব্যাবহার করে। উত্তর কোরিয়ার দূর পাল্লার ক্ষেপণাস্ত্র নিক্ষেপ পরীক্ষা নজরদারী করা জন্য একে প্যাসিফিকেও নিয়োগ করা হয়।
হিরোতো ইয়ামাদা

হিরোতো ইয়ামাদা (, ; জন্ম: ৭ মার্চ ২০০০) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব সেরেসো ওসাকার হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেললেও মাঝেমধ্যে ডান পার্শ্বীয় আক্রমণভাগের খেলোয়াড় হিসেবে খেলেন।
২০১৫ সালে, ইয়ামাদা জাপান অনূর্ধ্ব-১৫ দলের হয়ে জাপানের বয়সভিত্তিক পর্যায়ে অভিষেক করেছিলেন।
হিরোতো ইয়ামাদা ২০০০ সালের ৭ই মার্চ তারিখে জাপানের আইচি প্রশাসনিক অঞ্চলে জন্মগ্রহণ করেছেন এবং সেখানেই তার শৈশব অতিবাহিত করেছেন।
ইয়ামাদা জাপান অনূর্ধ্ব-১৫ এবং জাপান অনূর্ধ্ব-১৭ দলের হয়ে খেলার মাধ্যমে জাপানের প্রতিনিধিত্ব করেছেন। জাপানের বয়সভিত্তিক দলের হয়ে তিনি প্রায় ২ বছরে ১০ ম্যাচে অংশগ্রহণ করে ৩টি গোল করেছেন।